Kanada je významným obchodným partnerom členských štátov Únie a úspešné odstránenie colných a administratívnych bariér môže prispieť k zvýšeniu obchodnej výmeny zhruba o 23 %. Národohospodárski experti odhadujú, že takéto zlepšenie obchodného obratu prispeje k zvýšeniu hrubého domáceho produktu Únie zhruba o 12 miliárd eur.

Jaroslav Paška sa pravdepodobne snažil citovať údaje, ktoré sú obsiahnuté v spoločnej štúdii Európskej Komisie a Kanadskej vlády z roku 2008. Táto štúdia s názvom Assesing the Costs and Benefits of a Closer EU-Canada Economic Partnership odhaduje (s. 167), že vzájomný obchod medzi EÚ a Kanadou by mohol po odstránení bariér vzrásť o 22,9%. Ďalej (s. 55) odhaduje, že obchodná výmena medzi Kanadou a EÚ bude do roku 2014 prispievať k zvýšeniu hrubého domáceho produktu EÚ o približne 11,6 miliárd eur ročne. J. Paška teda uvádza údaje zo spomínanej štúdie správne, a preto výrok hodnotíme ako pravdivý. Treba však upozorniť na to, že jeho vyhlásenie je zo dňa 9. decembra 2013, a tak je otázne, do akej miery je vhodné argumentovať s odhadmi vypracovanými v roku 2008. Dátum zverejnenia analýzy: 15.01.2014 Naspäť Nahlásiť chybu


Ale viete čo, ale ešte raz. EÚ oznámila, že je možné vytvoriť projekty pre katastrofy a prírodné nešťastia. To znamená, že niekde vám niečo vybuchne, nejaká katastrofa príde, tornádo, nie sme teda zrovna v oblasti, kde sú tornáda, ale vymyslím si povodne, čokoľvek iné. A potrebujete týmto ľuďom nejako pomôcť a dodať nejaké potraviny. A čo mi tu máme tornádo, povodne alebo nejakú katastrofu?

V roku 2008 bol rozpočet pre program potravinovej pomoci najchudobnejším občanom únie 307 miliónov eur. V roku 2009 bolo vyčlenených pre štáty EU, ktoré sa do projektu potravinovej pomoci zapoja okolo 500 miliónov eur. Tieto peniaze sú rozdelené podľa jednotlivých štátov, napríklad v roku 2008 si môžete rozdelenie pozrieť tu (.pdf). "Hlavným cieľom programu je poskytovať potravinovú pomoc pre najviac deprivované osoby v európskom spoločenstve." V roku 2010 sa na programe s dobrovoľnou účasťou zúčastnilo 19 štátov. Pracovnú mapu programu si môžete pozrieť v angličtine tu (.pdf). Nariadenie rady (EHS) č. 3730/87 z 10. decembra 1987, ktorým sa stanovujú všeobecné pravidlá pre dodávky potravín z intervenčných zásob organizáciám povereným ich rozdelením najodkázanejším osobám (nie nutne len imigrantov, či osoby postihnuté živelnou pohromou) v spoločenstve si viete pozrieť tu (.pdf). V článku 1 je uvedené: "Prijímajú sa ustanovenia preto, aby výrobky z intervenčných zásob boli sprístupnené určitým povereným organizáciám umožniac tak distribúciu potravín najodkázanejším osobám v spoločenstve. Takéto osoby dostanú potraviny zadarmo alebo za cenu, ktorá v žiadnom prípade neprekročí úroveň odôvodnených nákladov, ktoré povereným organizáciám vznikli zavedením tohoto opatrenia. Distribúcia sa realizuje v zmysle ročného plánu zostaveného Komisiou na základe informácií poskytnutých členskými štátmi." Dôvodovú správu spolu s návrhom si viete pozrieť aj tu (.pdf).

tu 2010 tu tu tu


...už idú robiť čistky ako pán Novotný, že už ide kádrovať v Košickej nemocnici...

Robert Fico večer na TA3 tvrdil, že bude prepustená manželka Pavla Pašku.


Sľúbili ste v októbri, že bude predstavený (zákon o ohlasovateľoch korupcie, pozn.)

Zákon o ochrane ohlasovateľov korupcie predkladal Ján Figeľ v auguste 2013 a rokovalo sa o ňom v septembri 2013. Tento zákon nebol prijatý. Kaliňák sa o Figeľovom návrhu zákona vyjadril, že je nedokončený. Hneď po neschválení tohto návrhu Kaliňák vyhlásil, že do konca roka predloží vlastný zákon o ochrane ohlasovateľov korupcie. Do dnešného dňa nebo zákon predložený na rokovanie parlamentu. Nie je taktiež evidovaný ako doručený do NR SR. Výrok hodnotíme ako pravdivý. Dátum zverejnenia analýzy: 10.02.2014 Naspäť Nahlásiť chybu

predkladal zákon rokovanie doručený


Ústavný súd sa vyjadril veľmi jednoznačne. Vyjadril sa, že áno, existuje priestor pre úvahu, ale musí byť jednak dôvod na nevymenovanie, ktorý súvisí s osobou kandidáta. Okolnosti voľby nesúvisia s osobou kandidáta.

Výrok hodnotíme ako pravdivý, keďže dôvody nevymenovania kandidáta na GP, okrem závažných skutočností vzťahujúcich sa na osobu kandidáta, sú podľa ÚS aj zákonné predpoklady na vymenovanie (prax, vek), ktoré taktiež súvisia s osobou kandidáta. Z uznesenia Ústavného súdu z októbra 2012 vyplýva, že pokiaľ sa rozhodne prezident zvoleného generálneho prokurátora nevymenovať, "je jeho povinnosťou túto skutočnosť oznámiť národnej rade a aspoň stručne zverejniť dôvody, ktoré ho k tomu viedli." "Nevymenovať kandidáta môže len z dôvodu, že nespĺňa zákonné predpoklady na vymenovanie , alebo z dôvodu závažnej skutočnosti vzťahujúcej sa na osobu kandidáta ..." Dôvodom pre nevymenovanie kandidáta na generálneho prokurátora okrem závažnej skutočnosti vzťahujúcej sa na osobu kandidáta, je aj prípad ak kandidát nespĺňa zákonné predpoklady na vymenovanie. Zákonné predpoklady na vymenovanie (vek, prax), však taktiež súvisia zo samotným kandidátom. Zákonné predpoklady na vymenovanie GP upravuje Zákon o prokuratúre : "§ 7: (3) Za generálneho prokurátora môže byť vymenovaný len prokurátor, ktorý dosiahol vek najmenej 40 rokov a aspoň päť rokov vykonával justičnú prax, ak s vymenovaním súhlasí. Splnenie týchto podmienok overuje národná rada pred hlasovaním o návrhu na vymenovanie. (6) Za justičnú prax podľa odseku 3 sa považuje prax prokurátora, sudcu alebo advokáta." Ústavný súd rozhodol 5. októbra 2011 potvrdzuje, že voľba generálneho prokurátora bola v súlade s Ústavou Slovenskej republiky. "Ústavný súd k spôsobu voľby (verejná alebo tajná) dotknutých verejných funkcionárov uzatvára, že obidve volebné formy sú de lega lata v súlade s ústavou" SME (5. októbra 2011): "kandidát koalície Jozef Čentéš bol právoplatne zvolený za generálneho prokurátora" Dátum zverejnenia analýzy: 18.02.2013 Naspäť Nahlásiť chybu

uznesenia
Zákon o prokuratúre
rozhodol
SME


zatiaľ súdna reforma, tak jediná osoba, ktorá ju podporuje, je samotná autorka, pani ministerka, pretože ju nepodporuje koaličný partner Sme rodina, nepodporuje ju ani bývalý premiér a terajší minister financií Igor Matovič, pretože jej nedal ani cent do rozpočtu na budúci rok na nejakú reformu, ktorú by chcela spraviť, dokonca to aj dnes, myslím komentoval, že tam nič také nie je a jeho dôveru nemá. No nemajú dôveru voči tomu ani sudcovia, nemajú voči tomu dôveru ani pracovníci súdov, asistenti a administratívni pracovníci, ktorí demonštrovali húfne tento celý týždeň nielen v Bratislave, ale aj inde.

Kolíkovej reformu nepodporuje Sme rodina, výhrady má aj OĽaNO. Peter Pellegrini však nespomína, že novú Súdnu mapu podporuje SaS. Tiež nie je celou pravdou, že Kolíková nemá na reformu peniaze v štátnom rozpočte - ten totiž ráta so 66 miliónmi v Pláne obnovy. Tvrdenie Petra Pellegriniho preto hodnotíme ako už zavádzajúce. Sme rodina dlhodobo spochybňuje reformu súdnej mapy. Jej predstavitelia sú proti rušeniu súdov kvôli obavám z prepúšťania v regiónoch. Peter Pčolinský vidí za reformou realitný biznis. Za súdnu reformu ešte vo forme ústavneho zákona však hlasovali viacerí koaliční poslanci, medzi nimi aj poslanci Sme rodina a aj Boris Kollár. Igora Matoviča kritizoval nedostatočnú komunikáciu Márie Kolíkovej. OĽaNO návrh označilo za pracovný materiál, s niektorými zmenami nesúhlasilo. Naopak, SaS reformu Márie Kolíkovej podporuje . V rozpočte verejnej správy na rok 2022 nie sú priamo na reformu súdov vyčlenené peniaze zo štátneho rozpočtu, no materiál ráta s viac ako 66 miliónmi eur z Plánu obnovy (s. 139). Súdna rada ešte koncom roka 2020 Kolíkovej reformu podporovala , v októbri jej prekážal návrh zákona o zriadení správnych súdov. Negatívne sa voči návrhu súdnej mapy postavili zástupcovia a pracovníci súdov . Svoj nesúhlas vyjadrili aj protestom pred ministerstvom spravodlivosti, na ktorom žiadali neprijatie návrhu reformy

spochybňuje
hlasovali
kritizoval
podporuje
rozpočte
podporovala
prekážal
zástupcovia
pracovníci súdov
vyjadrili


My sme podporovali aktivity, ktoré ho chránia (2. pilier), dokonca sme rozvinuli jednu iniciatívu na našom webe, kde každý občan sa môže obrátiť listom na premiéra alebo ministra sociálnych vecí, aby apeloval na tento druhý pilier ako dôležitý nástroj pre sporenie pre budúcnosť.

Takúto iniciatívu s názvom Ide o vaše peniaze strana KDH na svojej webovej stránke má. Je zameraná na vyjadrenie nesúhlasu so zámermi Roberta Fica znížiť odvody do druhého piliera. Občania môžu na tejto webovej stránke adresovať priamo predsedovi vlády Robertovi Ficovi výzvu k upusteniu od plánovaných krokov. Nie je ju však možné adresovať aj ministrovi sociálnych vecí ako hovorí Ján Figeľ, preto hodnotíme tento výrok ako nepravdivý.

Ide o vaše peniaze


PPP projekty, ..., boli pripravené už predchádzajúcou vládou, teda druhou Dzurindovou ten konkrétny, pilotný.

Je pravda, že pilotný projekt sa pripravoval ešte za druhej Dzurindovej vlády. Viď správu SITA na stránke dialnice.info . Jednalo sa o úsek Lietavská Lúčka-Turany.

dialnice.info


...kedysi, keď spadlo lietadlo, vojenské lietadlo, tak okamžite odstúpil minister obrany, okamžite.

Výrok sa týka slovenského vojenského lietadla AN-24, ktoré havarovalo 19. januára 2006 na severovýchode Maďarska. Lietadlo prevážalo vojakov vracajúcich sa z misie v Kosove. Zo 43 pasažierov prežil nehodu iba jeden. Vtedajší minister obrany SR Juraj Liška podal demisiu 27. januára 2006, teda krátko po nehode. Na mimoriadnej tlačovej konferencii svoje rozhodnutie odôvodnil nasledovne: " Jednoducho v čase, keď sa táto tragédia Slovensku prihodila, som bol ministrom obrany. Cítim a srdce mi hovorí, že je správne, aby som podal demisiu ." Výrok hodnotíme ako pravdivý.

Lietadlo demisiu konferencii


Zákon hovorí o istom percent a na základe toho sa zaraďujú tieto okresy medzi tie zvýhodnené a to percento je 1,6 priemeru evidencie nezamestnaných.

Ján Richter mal na mysli zoznam znevýhodnených, resp. najmenej rozvinutých okresov. Príslušný zákon určuje ako kľúčové kritérium zapísania určitého okresu do tohto zoznamu mieru nezamestnanosti v danom okrese, ktorá musí byť na úrovni aspoň 1,6 - násobku priemernej nezamestnanosti v SR za uplynulý rok. Výrok Jána Richtera hodnotíme ako pravdivý.

zákon


Viem, ale myslím, že občiansko-právnu imunitu nepožíva vlastne výrok v parlamente.

Imunita poslancov je trestno-právna. Upravená je v Ústave (.pdf) v článkoch 78 a 79. Poslanci sa navzájom môžu za výroky v parlamente žalovať napríklad pre ohováranie či poškodzovanie dobrého mena, ale iba v občiansko- právnom konaní.

Ústave


Rakúsko momentálne je v takej istej situácii, ako sme boli my po siedmom, tzn., že v Rakúsku slintačka neni a poviem vám, čo robia Rakúšania. Rakúšania, každá farma má už dezinfekciu, ohlásili, že idú točiť videá, inštruktážne videá, ohlásili, že idú rozdávať letáky a pravidelne sa stretávajú s farmami, hoci ešte u nich žiadna slintačka nie je. Čo robili Poliaci? Poliaci robili to, že keď bola, u nás ešte ani nebola slintačka, Poliaci si zabezpečili dezinfekčné brány. A keď sa, myslím, že 24. moderátorka televízie pýtala vášho šéfa veterinárnej správy, že či plánujete zaviesť dezinfekčné brány, on jej odpovedal, "Neviem, ale to by sme nejaké museli mať, nemáme žiadne", toto bola jeho odpoveď 2 týždne potom, ako vypukla slintačka.

V Rakúsku ani v Poľsku do dátumu vysielania relácie, teda 31. marca 2025, nebola potvrdená prítomnosť nákazy vírusového ochorenia slintačky a krívačky. Obe krajiny aj napriek tomu prijali preventívne opatrenia. Rakúsko zriadilo takzvané reštrikčné zóny, v ktorých platia prísnejšie hygienické pravidlá pri manipulácii so zvieratami a posilnilo kontroly na hraniciach so Slovenskom a Maďarskom. Okrem toho Rakúsko spustilo informačnú kampaň pre farmárov a veterinárov . Poľsko zaviedlo dezinfekčné brody a brány na troch hraničných priechodoch so Slovenskom 8. marca 2025, teda dva týždne pred potvrdením prvého prípadu nákazy na Slovensku. Poľsko zakázalo import zvierat a živočíšnych produktov zo Slovenska 21. marca 2025, kedy slovenské ministerstvo pôdohospodárstva oznámilo prvý prípad slintačky a krívačky na území Slovenska.

Slintačka a krívačka (SLAK) je vírusové ochorenie, ktorá postihuje hospodárske zvieratá. V strednej Európe sa začiatkom roka 2025 stalo ohniskom ochorenia Maďarsko, kde boli prvé prípady nákazy potvrdené 7. marca 2025. V priebehu dvoch týždňov sa vírus dostal na územie Slovenska, kde bola jeho prítomnosť potvrdená 21. marca 2025. K najaktuálnejším ohniskám nákazy patria obce Lúč na Ostrove, Ňarád, Baka, Medveďov a Plavecký Štvrtok.

Situácia v Rakúsku

V Rakúsku choroba SLAK zatiaľ potvrdená nebola, aj napriek tomu Spolkové ministerstvo sociálnych vecí, zdravotníctva, starostlivosti a ochrany spotrebiteľa prijalo opatrenia, ktoré majú predchádzať zavlečeniu vírusu do Rakúska. Ministerstvo zriadilo takzvané reštrikčné zóny, v rámci ktorých je potrebné dodržiavať hygienické pravidlá, prevádzkové kontroly a obmedziť prepravu zvierat. Okrem posilnenia hraničných kontrol vydalo Rakúsko aj zákaz dovozu niektorých zvierat a produktov z Maďarska a Slovenska. Pri realizácii opatrení ministerstvo spolupracuje s ďalšími ministerstvami aj s Obchodnou, veterinárnou a poľnohospodárskou komorou.

Komunikačné oddelenie na ochranu spotrebiteľa spolkového ministerstva vytvorilo o ochorení informačný plagát , prezentáciu a list pre farmárov a personál v styku s dobytkom. Ďalší plagát o prevencii ochorenia SLAK zverejnila aj rakúska Poľnohospodárska komora.

Prvého apríla komunikačné oddelenie ministerstva zorganizovalo online webinár pre farmárov a veterinárov s odborníkmi na preventívne opatrenia a dezinfekciu s názvom „Biologické zabezpečenie - čo môžem spraviť pre ochranu môjho chovu?” Záznam z prednášky je dostupný na internete. Odborníci sa v nej venovali aj konkrétnym inštrukciám ohľadom dezinfekcie pre farmárov ( video , 01:38:40). Pre oprávnených veterinárov komunikačné oddelenie ministerstva na svojej internej platforme uverejnilo tri inštruktážne videá, ktoré by im mali pomôcť pri odoberaní vzoriek zvierat určených na klinické testovanie. Oddelenie tiež uverejnilo rozhovor v podcaste s vedúcim sekcie spotrebiteľskej politiky a zdravia spotrebiteľov na ministerstve zdravotníctva Ulrichom Herzogom, ktorý objasnil špecifiká danej nákazy a vysvetlil aké opatrenia môže Rakúsko prijať v prípade núdze.

Situácia v Poľsku

V Poľsku ochorenie SLAK taktiež doposiaľ nebolo potvrdené. Aj napriek tomu prijala poľská vláda kvôli ohniskám v Maďarsku , Nemecku a na Slovensku preventívne opatrenia, ktorými sa pozastavuje dovoz vybraného tovaru zo Slovenska, Maďarska a Rakúska a kontrolujú sa české a slovenské hranice. V januári Poľsko pri kontrole tovaru na nemeckých hraniciach použilo taktiež takzvané dezinfekčné brány. Na hraničné priechody medzi Poľskom a Slovenskom boli nasadené dezinfekčné brody a brány 8. marca 2025, teda deň po potvrdení prvých prípadov nákazy SLAK v Maďarsku. Poľsko teda zaviedlo toto opatrenie dva týždne pred potvrdením prvého prípadu nákazy SLAK na Slovensku.

Po oznámení prvého prípadu nákazy SLAK na Slovensku 21. marca 2025 poľské ministerstvo poľnohospodárstva a rozvoja vidieka okamžite nariadilo zastaviť import zvierat a výrobkov z nich prichádzajúci zo Slovenska. Minister poľnohospodárstva Czesław Siekierski 2. apríla priblížil opatrenia, ktoré Poľsko v súvislosti s vírusom SLAK prijalo. Okrem 24-hodinovej veterinárnej služby, ktorá kontroluje presuny zvierat v rámci Európskej únie, Poľsko takisto monitoruje všetky farmy, ktoré obdržali zvieratá zo Slovenska pred zavedením zákazu ich importu 21. marca 2025.

K dezinfekčným bránam sa 23. marca na tlačovej konferencii po zasadnutí Národnej protinákazovej komisie vyjadril aj Ústredný riaditeľ Štátnej veterinárnej a potravinovej správy Martin Chudý. Vo svojom prejave uviedol, že niektoré okolité krajiny pri slovenskom vývoze dobytka aktivovali dezinfekčné brány „a my pracujeme tiež na tom, aby sme takéto brody na hraničných prechodoch takisto mali“ ( video , 00:10:45).

zriadilo
platia
posilnilo
spustilo
veterinárov
zaviedlo
zakázalo
oznámilo
Slintačka a krívačka
dostal
potvrdená
patria
potvrdená
prijalo
zriadilo
zákaz
spolupracuje
plagát
prezentáciu
list
plagát
zorganizovalo
názvom
dostupný
video
uverejnilo
uverejnilo
podcaste
nebolo
Maďarsku
Nemecku
Slovensku
kontrolujú
použilo
nasadené
oznámení
nariadilo
priblížil
kontroluje
monitoruje
vyjadril
video


...máme 60 tisíc voľných pracovných miest.

Podľa Internetového sprievodcu trhom práce ( istp.sk ) koordinovaného Ústredím práce sociálnych vecí a rodiny, kde zamestnávatelia nahlasujú počty voľných pracovných miest a portál tak zamestnancom umožňuje jednoduché a cielené hľadanie práce, je k 26. júnu 2017 voľných 65 689 pracovných miest. Štatistiky ÚPSVaR za máj 2017 uvádzajú 59 926 voľných pracovných miest na Slovensku. Výrok preto hodnotíme ako pravdivý.

istp.sk

Štatistiky


To, čo sa šíri cez internet, tak to sú štandardné cvičenia verejnej správy, takže vôbec to nemá nejaké bezprostredné napojenie na vojenský konflikt na Ukrajine (pozn. šírenie falošnej správy o mobilizácii).

V posledných týždňoch sa internetom šírili poplašné správy o údajnej mobilizácii, ktoré sa nakoniec ukázali ako nepravdivé. Z údajného mobilizačného cvičenia sa vykľulo pravidelné cvičenie štátnej správy a povolávací rozkaz sa ukázal byť falošný. Výrok Petra Kmeca preto hodnotíme ako pravdivý.

Prvá poplašná správa, ktorá sa šírila, sa týkala údajného mobilizačného cvičenia v súvislosti s vojnou na Ukrajine. Informáciu dementovala Polícia, Úrad vlády aj Ministerstvo obrany. Mobilizačné cvičenia sa organizujú pravidelne dvakrát do roka a zameriavajú sa na preverovanie obranných schopností Slovenskej republiky. Nemajú teda žiadny súvis s aktuálnou vojnou na Ukrajine. Civilisti sú do cvičenia navyše zapojení len v rámci administratívnej činnosti, a na praktickej časti participujú iba profesionálni vojaci.

Šíril sa aj hoax o údajných povolávacích rozkazoch. Občanovi Nových Zámkov bol doručený falošný dokument, podľa ktorého mu vznikla branná povinnosť. Falošný list obsahoval dokonca podpis a pečiatku okresného úradu. Ministerstvo vnútra upozornuje, že sa jedná o hoax a žiadne povolávacie rozkazy okresné úrady nedistribuujú.

dementovala hoax


...sme najmenej zadĺženým mestom - znížili sme dlh z 33% na 15%.

Podľa stavu zadlženosti mesta, ktorý mesto uvádza vo svojich záverečných účtoch, bol dlh mesta k 31.12.2014, teda v roku, kedy Nosko vyhral komunálne voľby v Banskej Bystrici, vo výške 32,93% ( pdf. , str. 19). K 31.12.2017 bol 14,88% ( pdf. , str. 22). Z výroku primátora Jána Noska nie je jasné, či hovorí o Banskej Bystrici ako o najmenej zadĺženom meste z krajských miest alebo celkovo, podľa štatistík INEKO sa však mesto z celkového hodnotenia všetkých miest nachádza na 78. priečke a iba spomedzi krajských miest obsadilo prvenstvo. Treba však dodať, že INEKO používa pravdepodobne inú metodológiu na výpočet dlhu mesta, keďže o Banskej Bystrici uvádza iné čísla. Podľa zdrojov INEKO z roku 2017 bol dlh mesta Banská Bystrica na úrovni 14,9 % príjmov mesta. Od roku 2010 môžeme evidovať klesajúcu tendenciu zadĺženosti mesta, pričom dlh v roku 2010 predstavoval 30,3 %. V roku 2014 bol celkový dlh mesta 18.9%, v roku 2016 dlh mesta predstavoval 19,2 %, čo znamená, že pri poslednom medziročnom rozdiel ide o pokles 4,3 percentuálnych bodov. Dátum zverejnenia analýzy: 25.10.2018 Naspäť Nahlásiť chybu

pdf. pdf. INEKO


A to sa týka aj nás ako školstva. My pravidelne testujeme. Tento týždeň sa urobilo viac ako 460 000 testov a žiaden iný objekt v rámci v rámci štátu toľko netestuje, takže tie výsledky tam máme.

Ministerstvo školstva zbiera údaje o testovaní prostredníctvom online formulára „Týždenné hlásenie škôl podľa ŠKOLSKÉHO SEMAFORA“. Každá škola oznamuje rezortu údaje o deťoch, žiakoch a zamestnancoch každý pondelok a bezodkladne pri každej zmene situácie v škole pri výskyte COVID-19.

Prezentované dáta sa teda počítajú iba z nahlásených údajov. Podľa týchto dát bolo k 17. januáru vykonaných 468 320 Ag samotestov.

Aktuálne dáta za týždeň, o ktorom vo výroku hovorí minister Gröhling, boli verejne odprezentované až 26. januára. Podľa týchto údajov bolo v spomínanom týždni vykonaných na školách až 563 470 testov. Ministerstvo taktiež potvrdilo, že „žiadna iná sféra nemá taký komplexný zber dát ako my v školstve. Len minulý týždeň nám údaje nahlásilo takmer 91 percent všetkých škôl. Všetky naše dáta následne porovnávame s údajmi od ministerstva zdravotníctva a vyhodnocujeme ich.”

Výrok môžeme hodnotiť ako pravdivý - vykonalo sa síce výrazne viac testov, ako hovorí minister, no predpokladáme, že v čase vysielania bral do úvahy posledné dostupné údaje (468 320 testov). Z nich usúdil, že počet testov v ďalšom týždni bude ešte vyšší, v čom mal pravdu.

odprezentované


... z tých návrhov, ktoré Galkova tajná služba predkladala. Napríklad dal odpočúvať Erika Tomáša, ako hlavného hovorcu opozičnej strany.

Kauza odpočúvania novinárov sa objavila v novembri 2011 , kedy podľa denníka Pravda vojenská rozviedka odpočúvala šéfa televízie TA3 Michala Gučíka a viacerých novinárov. Či však bol Erik Tomáš skutočne odpočúvaný nie je doteraz známe. Výrok preto hodnotíme ako neoveriteľný. Pre škandál s odpočúvaním novinárov sa vtedajšia premiérka Iveta Radičová z SDKÚ rozhodla , že nechá odvolať vtedajšieho ministra obrany Ľubomíra Galka z SaS. Chronológia kauzy podľa aktualne.sk : V novembri 2011 niekto zverejnil na internete záznamy z odpočúvaní, prokuratúra začala trestné stíhanie vo veci. Vo februári 2012 došlo v prípade k obvineniu. V máji 2015 vyšetrovateľ navrhol obžalovať piatich vojenských spravodajcov. V auguste 2015 prokurátor generálnej prokuratúry Jozef Čentéš rozhodol o zastavení trestného stíhania. Poškodení novinári podali sťažnosť. V novembri 2015 stíhanie voči bývalému šéfovi vojenských tajných v prípade odpočúvania novinárov zastavili. V ďalších prípadoch ešte prebieha vyšetrovanie a obvineniu čelí päť ľudí. Podľa denníka Hospodárske noviny sa v kauze objavilo aj meno Erik Tomáš (vtedajši hovorca SMER-SD, dnes štátny tajomník Ministerstva školstva, vedy, výskumu a športu). ojenské obranné spravodajstvo (VOS) malo založený spis na hovorcu Smeru-SD Erika Tomáša a dokonca žiadalo o jeho odpočúvanie. Pre denník SME to potvrdili viacerí poslanci, ktorí sa zúčastnili na poslaneckom prieskume vo VOS 7.12.2011. Podľa denníka sa v žiadosti o odpočúvanie mali uvádzať podobné dôvody, ako v prípadoch odpočúvania novinárov, teda podozrenie z úniku utajovaných skutočností. Či však k odpočúvaniu reálne došlo nie je dodnes známe. Dátum zverejnenia analýzy: 23.05.2016 Naspäť Nahlásiť chybu

novembri 2011
rozhodla
aktualne.sk
Hospodárske noviny
SME


...keď tu bola kríza, ale čo je najhoršie, povodne, ľudia prosíkali a čakali na pomoc, no tak zrazu, cha, pár miliónov sa vyhodí na premiestnenie sochy Cyrila a Metóda. Viete, to sú tie problémy, ak o tom.

Podľa SME náklady na premiestnenie súsošia Cyrila a Metoda a slávnosť, ktorá nasledovala, vyšli na 44 572 eur (1 342 776 kroún). Náklady zahŕňali technické zabezpečenie, honoráre, občerstvenie, súkromnú bezpečnostnú službu a ďalšie položky. Celé podujatie trvalo okolo hodiny a pol. Ak by to Bugár myslel aj v starej mene, stále by 1,3 milióna nepredstavovalo „pár miliónov“.

SME


Pre mňa je napríklad nepredstaviteľné, že ak sa prerokovával zákon o obnoviteľných zdrojoch v parlamente, s ktorým bola spojená aj dvojdňové rokovanie v parlamente o vyslovení nedôvery vláde, že na toto nijakým spôsobom nezareagoval prezident.

Ako uvádzame vyššie, Poslankyna H. Mezenská sa odvoláva na Vládny návrh zákona, ktorým sa mení a doplna zákon c. 309/2009 Z. z. o podpore obnovitelných zdrojov energie a vysoko úcinnej kombinovanej výroby. V tomto výroku overujeme ci sa k zákonu o o podpore obnovitelných zdrojov energie vyjadril prezident inak ako jeho podpísaním. Prezident tento návrh zákona , ktorý bol schválený 22 októbra 2013 o obnovitelných zdrojoch energie, podpísal 12. novembra 2013. Bolo to jediné stanovisko k tomuto zákonu, ktoré Demagog.SK zistil. Výrok H. Mezenskej, že na zákon prezident nijakým spôsobom nezareagoval, hodnotíme ako pravdivý.

Vládny návrh
návrh zákona
podpísal
novembra


Je to približne 1,1 milióna hlasov, ktoré SMER sociálna demokracia mňa dostal... V roku 2010 to bolo osemsto osemdesiat tisíc.

Podľa informácií, ktoré uvádza sme.sk, Smer-SD v roku 2010 získal 880 111 hlasov a v roku 2012 ich získal 1 134 280. Výrok označujeme za pravdivý.


...v zmysle tohto poriadku som pána Čaploviča niekoľkokrát vyzval a ten poriadok predpokladá, že keď dotyčný neuposlúchne takúto výzvu, tak je tam napísané, čo sa má diať. Ja som len konal v postupe, v tomto postupe.

V zákone Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa v § 32 Zabezpečenie poriadku v rokovacej sále odsek (2) píše:

„ Poslanca, ktorý neuposlúchne výzvu, ktorou sa mu odobralo slovo, alebo ktorý svojimi prejavmi alebo činmi v rokovacej miestnosti prekročil hranice slušnosti, predsedajúci vyzve zachovávať poriadok. Ak výzva na zachovanie poriadku nevedie u poslanca k náprave, môže predsedajúci vykázať poslanca až do skončenia rokovania v tom istom dni z rokovacej miestnosti. Vykázaný poslanec má právo zúčastniť sa na hlasovaní o každom návrhu .“


Pán poslanec, nebudem vám skákať do reči, ale ja som pomenuvával to, čo som za tých 5 mesiacov (na pozícii ministra práce, pozn.) musel nevyhnutne robiť.

Ján Richter je na poste ministra práce od 4. apríla 2012, čo znamená, že je to už vyše 6 mesiacov. Keďže Richter uvádza nižší časový údaj s cieľom prezentovať sa s nižšou reálnou schopnosťou urobiť zmeny, jeho výrok považujeme za nepravdivý.

ministra práce


Určite najpodstatnejšia otázka bola o imunite. A koniec koncov získala 95% hlasov zúčastnených voličov, čo je veľmi veľa... To je naozaj takmer milión voličov.

Podľa Štatistického úradu SR na otázku o imunite kladne odpovedalo 95,4% zúčastnených - 952 281, čo predstavuje "takmer milión voličov".

Podľa Štatistického úradu SR


Na východné Nemecko, ktoré inak je podobne veľké ako Grécko počtom obyvateľov, nehovoríme o nejakej veľkej krajine, má dnes najlepšie cesty v Európe, najlepšie telekomunikácie, najzrekonštruovanejšie centrá miest v Európe, napriek tomu východné Nemecko dnes ekonomicky je na tom rovnako ako Česká republika, ktorá z toho dostala zlomok.

Porovnanie pomoci bývalému východnému Nemecku s pomocou do Českej republiky nevieme vyhľadať. Podobne ani to akou infraštruktúrou disponuje bývalé východné Nemecko.


Áno, ale trošku si neuvedomujete skutočnosti. V čase, keď sa táto vec stala (poslanec za ĽSNS so zbraňou v parlamente, pozn.), ešte kancelárie ste nemali prebraté ani vy, ani my.

Poslanec Peter Krupa zo strany Kotleba ĽSNS prišiel do parlamentu so zbraňou 21. marca 2016 odovzdal ju pri detektore kovov vo vestibule. Poslanci NR SR ešte stále nemajú zverejnené adresy svojich kancelárií. Nevieme presne zistiť, kedy si ktorí poslanci prebrali svoje kancelárie.

21. marca
nemajú


Máme v tom spoločný názor takisto s Európskou komisiou, Medzinárodným menovým fondom, OECD a drvivou väčšinou ekonómov, je to, že zvyšovanie priamych daní negatívne ovplyvňuje hospodársky rast a počet pracovných miest.

Je pravdou, že podľa OECD, MMF ako aj EK dane z práce a kapitálu (priame dane) znižujú dlhodobý rast ekonomiky najviac. Tvrdia to aj viacerí renomovaní ekonómovia Alesina, Kaplan či Poulson. Výrok hodnotíme ako pravdivý

bulletin pdf pdf


Skoro 250 000, štvrť milióna ľudí, ktorí sú dlhodobo nezamestnaní.

Údaj ktorý uvádza minister financií sedí s údajom ŠÚ SR, výrok preto hodotíme ako pravdivý. Štatistika ŠÚ SR po započítaní všetkých nezamestnaných, ktorí nepracujú viac ako rok, vykazuje údaj spolu 254,8 tisíc dlhodobo nezamestnaných. Nezamestnaní podľa dĺžky trvania nezamestnanosti a pohlavia v tis. osobách: Augustová štatistika ÚPSVaR uvádza (tab.21) počet dlhodobo nezamestnaných, teda nezamestnaných najmenej 12 mesiacov, na 210 023 ľudí. Dátum zverejnenia analýzy: 30.09.2013 Naspäť Nahlásiť chybu

Štatistika štatistika


Všetky dokumenty sa musia prekladať do všetkých jazykov EÚ, aj keď sú rozhodnutia na ESD, tak na webe to všetko tak je.

Vladimír Maňka preháňa keď tvrdí, že všetky dokumenty sa musia prekladať do všetkých jazykov EÚ. V skutočnosti sú to len právne predpisy a politicky dôležité dokumenty. Ďalšie právne záväzné dokumenty sú k dispozícii v tých jazykoch, ktoré boli úradnými v čase prijatia, dokumenty ktoré nie sú právne záväzné sa uverejňujú väčšinou iba v niekoľkých jazykoch. Podobne pri ESD sa dokumenty v rámci konania prekladajú do francúzštiny, ktorá je interným jazykom súdu a následne sú dostupné v jednom zo zvolených jazykov súdneho pojednávania - jeden z 24 oficiálnych jazykov EÚ. Opäť však neplatí, že všetky dokumenty sa prekladajú do všetkých jazykov. Výrok preto hodnotíme ako nepravdivý. Ohľadom jazykovej politiky uvádza oficiálna stránka Európskej komisie nasledovné: " Právne predpisy a politicky dôležité dokumenty : - Dostupné vo všetkých úradných jazykoch." A následne: " Úradné dokumenty sú k dispozícii minimálne v tých jazykoch, ktoré boli úradnými v deň uverejnenia týchto dokumentov. Dokumenty, ktoré nie sú právne záväzné, sa obyčajne uverejňujú v angličtine, francúzštine a nemčine." Jednoduché vyhľadávanie ľubovoľne zvoleného termínu ukáže, že v angličtine je dosutpných najviac dokumentov, pričom v slovenčine je dostupný podstatne menší počet dokumentov. Čo sa týka ESD, konanie na súdnom dvore môže prebiehať vo vopred vybratom úradnom jazyku. Dnes je ich 24 pričom sem patria: Angličtina, bulharčina, čeština, dánčina, estónčina, fínčina, francúzština, gréčtina, holandčina, chorvátčina, írčina, litovčina, lotyština, maďarčina, maltčina, nemčina, poľština, portugalčina, rumunčina, slovenčina, slovinčina, španielčina, švédčina, taliančina. Zároveň sa zvolený jazyk musí používať počas celého konania v ústnej ale i písomnej forme. Všetky dokumenty , ktoré predkladajú účastníci v jazyku konania, sa prekladajú do francúzštiny s cieľom vytvoriť interný pracovný spis, vzhľadom na jej používanie na poradách ESD. Účastníci konania však vždy majú k dispozícii spisové materiály v jazyku konania. Táto skutočnosť má osobitný význam v závere konania, lebo záväznou verziou rozsudku ESD je len verzia, ktorá bola vypracovaná v jazyku konania . Rozsudky ESD sa uverejňujú v zbierke súdnych rozhodnutí , ktorá vychádza vo všetkých úradných jazykoch. Preklad rozhodnutí zabezpečuje Generálne riaditeľstvo prekladu , ktoré v roku 2012 zamestnávalo 924 osôb, čo predstavuje väčšinu zamestnancov ESD. Avšak pri jednoduchom vyhľadávaní medzi rozsudkami ESD zistíme, že dostupné dokumenty zďaleka nie sú dostupné vo všetkých jazykoch EÚ. Dátum zverejnenia analýzy: 14.05.2014 Naspäť Nahlásiť chybu

stránka
vyhľadávanie
konanie
dokumenty
Rozsudky ESD
rozhodnutí
Generálne riaditeľstvo prekladu
vyhľadávaní


Prezident má (...) dostatočné, relatívne silné právomoci, od vetovacej právomoci, možnosť podať návrh na Ústavný súd...

Napriek tomu, že právomoci prezidenta nie sú v rozsahu právomocí vlády či parlamentu, naozaj sa dajú považovať za relatívne silné. Ako zmieňuje Čaputová, patrí k nim právo veta zákonov prijatých Národnou radou SR, či možnosť podania návrhu týkajúceho sa medzinárodných zmlúv na Ústavný súd SR. Ďalšou silnou právomocou prezidenta je menovanie ústavných sudcov a generálneho prokurátora. Výrok hodnotíme ako pravdivý. Právomoci prezidenta sú ukotvené v čl. 102 ods. 1 zákona č. 460/1992 Z. z., Ústava Slovenskej republiky: Prezident

čl. 102
čl. 115 a 116
čl. 115 ods. 3
Úlohou


...budovanie týchto hot spotov (plánované hot spoty v Grécku, pozn.) financuje celá Európska únia.

Budovanie hot spotov je financované z rozpočtu Európskej únie, ktorý tvoria aj príspevky všetkých členských štátov. Výrok hodnotíme ako pravdivý. Zriadenie hotspotov má byť jedným z priamych krokov EÚ, ktoré majú napomôcť k zvládaniu utečeneckej vlny do EÚ. Ide o zriadenie úradov v Grécku a Taliansku, kde budú spoločne pôsobiť EASO, Frontex, Europol, Euojust a úradníci z členských štátov. Systém hotspotov má tiež prispieť k riadnej implementácii realokačnej schémy. To či majú príchodzí utečenci právo na azyl bude identifikované ešte na týchto miestach. Tí, čo právo na azyl majú, budú následne premiestnení do konkrétnych členských štátov EÚ, vysvetľuje dokument Európskej únie . Stránka Európskej únie vysvetľuje, ako sú hotspoty financované: " To underpin these initiatives, the Commission is mobilising an additional €60 million in emergency funding, including support to the reception and healthcare system of Member States under particular pressure. This additional emergency funding will come through the Internal Security Fund (ISF) (€10 million) and the Asylum and Migration and Integration Fund (AMIF) (€50 million), foreseen for 2015 and 2016. It will be provided to frontline Member States as a necessary supporting measure for the reinforcement of the Triton and Poseidon operations to rescue migrants." Financovanie má teda prebiehať z prostriedkov Európskej únie, čo znamená aj z príspevkov členských štátov. Dátum zverejnenia analýzy: 11.04.2016 Naspäť Nahlásiť chybu

Európskej únie
Európskej únie
príspevkov


Tak pán minister (Mikulec, pozn.) je najčastejšie odvolávaný minister tejto vlády.

Minister vnútra čelil celkovo štyrom odvolávaniam, čo z neho robí najodvolávanejšieho ministra súčasnej vlády. Výrok hodnotíme ako pravdivý.

Prvé neúspešné odvolávanie sa odohralo 16. júna 2021. Druhému pokusu o odvolanie Mikulec čelil 24. septembra 2021. Tretie odvolávanie sa začalo 18. februára 2022. Štvrté odvolávanie bolo 25. marca 2022 zvolané na stredu 30. marca 2022, rovnako ako predchádzajúce bolo nakoniec neúspešné .

Ostatní ministri čelili odvolávaniu zväčša jeden raz, napríklad minister financií Matovič 30. júna 2021 , minister hospodárstva Sulík 27. 10. 2021 a ministerka spravodlivosti Kolíková 10. mája 2021 .

Prvé
Druhému
Tretie
Štvrté
neúspešné
30. júna 2021
27. 10. 2021
10. mája 2021


Sudcovia v tejto chvíli sa domáhajú nejakých svojich proste finančných práv.

Denník SME prišiel 2. decembra 2010 s informáciou, že sudcovia žiadajú od štátu vyše 61 miliónov eur (vyše 1,8 miliardy korún) ako odškodné za údajnú diskrimináciu, lebo dostávali menšie príplatky ako ich kolegovia na Špeciálnom súde. Podľa ministerstva spravodlivosti ale nemusí ísť o konečnú sumu, keďže ministerstvo zrátalo len žaloby, ktoré smerujú proti nemu. To, že nemusí ísť o konečnú sumu, potvrdzujú aj Hospodárske noviny , ktoré 11. januára 2011 písali už o sume od 70 do 100 miliónov eur (vyše 3 miliardy korún).

SME
Hospodárske noviny


Viete, urobili sme aj ako koalícia, ale aj predtým, že sme zvolili predstaviteľov opozície, tých najaktívnejších, ako pána Poliačika, pána Galka, pána Lipšica do funkcie predsedov výborov.

Predsedovia výborov boli zvolení 23. marca 2016 v tajnej volbe, a to na základe dohody , že koalícia obsadí 11 predsedníckych postov a opozícia osem. Menovaní poslanci patria medzi aktívnych v rámci cinnosti v NRSR ci v mediálnej viditelnosti. Výrok hodnotíme ako pravdivý. Smer-SD má šest predsedníckych kresiel, SNS a Most-Híd po dve a #Siet jedno. SaS a OLaNO-NOVA nominovali po troch predsedoch a Sme rodina dvoch. LSNS žiadneho predsedu výboru nemá. Opozícia reagovala ostrou kritikou, "že vládna koalícia nerešpektuje výsledok parlamentných volieb a vo Výbore NR SR pre obranu a bezpecnost si chce zabezpecit superväcšinu." Tento spor sa stal aj predmetom tlacovej konferencie zvolanej opozicnými poslancami. V clánku Sme sa spomína, že Poliacika a Nicholsonovú navrhne SaS, z coho usudzujeme, že po dohode strán, kto obsadí kolko postov, si strany môžu vybrat kandidátov vo svojej réžii. Lubomír Galko sa vyjadroval v roku 2015 k armáde , podával na Kalináka trestné oznámenie pre podozrenie zo spáchania trestných cinov porušovania povinností pri správe cudzieho majetku a navrhoval predmanželské zmluvy. Podla dotankoch.sk bol v šiestom volebnom období 28. v pocte slov vo vystúpeniach v NRSR. Vystúpení mal 220. Môžeme ho teda oznacit za aktívneho. Daniel Lipšic, ktorý vystúpil z KDH v roku 2012 , poukazoval na konflikt záujmov, ked firma Medical Group SK sa podla Lipšica od 'Stredoslovenského ústavu srdcových a cievnych chorôb zákazku na dodanie liekov za 121-tisíc eur. „Pred dvoma týždnami s nou uzavrel znovu Stredoslovenský ústav srdcových a cievnych chorôb dalšiu rámcovú zmluvu, tentokrát na takmer pol milióna eur,“ upozornil Lipšic.' , dalej ukázal schému prevodov penazí z predaja emisií , vystúpil na ukrajinskom Majdane , ci zastupuje umelcov Petra Kalmusa a Luboša Lorenza pre pomalovanie busty Vasila Bilaka. Podla dotankoch.sk si Lipšic v rokoch 2012-2016 pripísal 255 vystúpení, cím sa umiestnil na 25. mieste v aktivite v NRSR. Martin Poliacik zas navrhol v novele sprístupnit domáce vzdelávanie , vyradit kanabidiol zo zoznamu psychotropných látok, alebo vystupoval za ochranu zvierat . Patrí medzi viditelné osoby SaS. Podla portálu dotankoch.sk bol v šiestom volebnom období na 14. mieste v aktivite na vystúpeniach, ktorých mal až 544. Súcasné zloženie predsedov výborov je takéto: Ústavnoprávny výbor NR SR - Róbert Madej (Smer-SD) Mandátový a imunitný výbor NR SR - Richard Raši (Smer-SD) Výbor NR SR pre financie a rozpocet - Ladislav Kamenický (Smer-SD) Výbor NR SR pre európske záležitosti - Luboš Blaha (Smer-SD) Výbor NR SR pre vzdelávanie, mládež, vedu a šport - Lubomír Petrák (Smer-SD) Výbor NR SR pre kultúru a médiá - Dušan Jarjabek (Smer-SD). Výbor NR SR pre zdravotníctvo - Štefan Zelník (SNS) Výbor NR SR pre obranu a bezpecnost - Anton Hrnko (SNS) Zahranicný výbor NR SR - František Šebej (Most-Híd) Výbor NR SR pre pôdohospodárstvo a životné prostredie - Gabriel Csicsai (Most-Híd) Výbor NR SR pre sociálne veci - Alena Bašistová (#Siet) Výbor NR SR pre nezlucitelnost funkcií - Martin Poliacik (SaS) Výbor NR SR pre hospodárstvo - Jana Kiššová (SaS) Osobitný kontrolný výbor NR SR na kontrolu cinnosti NBÚ - Lubomír Galko (SaS) Výbor NR SR pre ludské práva a národnostné menšiny - Erika Jurinová (OLaNO-NOVA) Osobitný kontrolný výbor na kontrolu cinnosti SIS - Daniel Lipšic (OLaNO-NOVA) Osobitný kontrolný výbor NR SR na kontrolu cinnosti Vojenského spravodajstva - Richard Vašecka (OLaNO-NOVA) Výbor NR SR pre verejnú správu a regionálny rozvoj - Boris Kollár (Sme rodina) Výbor NR SR na preskúmavanie rozhodnutí NBÚ - Milan Krajniak (Sme rodina) V 6. volebnom období (druhá vláda R. Fica 2012-2016) bolo zriadených 19 výborov NR SR. (.pdf, s. 7 ) Z 19 výborov bolo 10 predsedov zo strany SMER-SD. Opozícia získala dokopy 9 postov pre predsedov výborov s nasledujúcim zložením: Výbor NR SR pre nezlucitelnost funkcií - Miroslav Beblavý (SDKÚ–DS) - neskôr vystúpil zo strany Výbor NR SR pre hospodárske záležitosti - Ján Hudacký (KDH) Výbor NR SR pre pôdohospodárstvo a životné prostredie - Mikuláš Huba (OLaNO) Zahranicný výbor NR SR - František Šebej (MOST–HÍD) Výbor NR SR pre ludské práva a národnostné menšiny - Rudolf Chmel (MOST–HÍD) Osobitný kontrolný výbor NR SR na kontrolu cinnosti NBÚ - Martin Fecko (OLaNO) Osobitný kontrolný výbor NR SR na kontrolu cinnosti SIS - Pavol Abrhan (KDH) Osobitný kontrolný výbor NR SR na kontrolu cinnosti Vojenského spravodajstva - Martin Fedor (SDKÚ–DS) - neskôr vystúpil zo strany Výbor NR SR na preskúmavanie rozhodnutí NBÚ - Gábor Gál (MOST–HÍD) Dátum zverejnenia analýzy: 02.05.2016 Naspäť Nahlásiť chybu

dohody
reagovala
tlacovej konferencie
Sme
armáde
trestné oznámenie
navrhoval
dotankoch.sk
2012
emisií
Majdane
pomalovanie
dotankoch.sk
domáce vzdelávanie
vyradit kanabidiol
ochranu zvierat
dotankoch.sk
19 výborov NR
s. 7
vystúpil
vystúpil


Dvakrát sme tam, dvakrát som tam bol (na pozemku v Krásnohorskom Podhradí, pozn.) ako spolumajiteľ. Dvakrát ma polícia odmietla pustiť na môj vlastný pozemok (...).

Marian Kotleba vo svojom výroku hovorí, že polícia ho údajne nevpustila na jeho pozemok v obci Krásnohorské Podhradie, kde stoja nelegálne stavby miestnych obyvateľov. Podľa Katastrálneho portálu je Kotleba spoluvlastníkom pozemku v Krásnohorskom Podhradí vo výmere 3069 m2 ( dohľadateľné na Katastrálnom portáli). Viaceré média uvádzajú, že polícia ho 29. septembra 2012 na pozemok, ktorého je spolumajiteľom, na vlastnú žiadosť spolu s jeho realitným maklérom, bratom a ďalším spolumajiteľom pozemku pustila . Tam si dokonca vymeral svoju časť pozemku so špeciálnou technikou. Svoj pozemok Kotleba navštívil aj v roku 2013. Výrok hodnotíme ako nepravdivý.

dohľadateľné média pustila pozemok Pravda majetok


Najvyšší kontrolný úrad ste znemožnili zvolenie predsedu a znemožňujete ho naďalej napriek tomu, že je 2 a trištvrte roka po zmene vlády.

NKÚ v súčasnosti stále vedie Ján Jasovský , ktorému funkčné obdobie uplynulo pred dvoma rokmi a ôsmimi mesiacmi. Je pravdou, že NKÚ teda nemá nového šéfa už dva a trištvrte roka. Na zvolenie predsedu NKÚ je potrebná nadpolovičná väčšina, ktorú samotná opozícia nemá. Voľba prebehla celkovo štyrikrát, no ani raz kandidát nezískal dostatok hlasov. Výrok hodnotíme ako pravdivý. Opozícia navrhla svojho kandidáta do voľby o post šéfa NKÚ celkovo už šesťkrát. Išlo o troch rôznych kandidátov (Krnáča, Klimeša a Žilinku). Všetci traja kandidáti boli navrhnutý dvakrát za sebou. O kandidátovi Žilinkovi, ktorý bol navrhnutý v máji a júni sa nehlasovalo , keď ho opozícia stiahla po tom ako bolo odhlasované tajné hlasovanie. Na siedme voľby opozícia nikoho nenavrhla. Ako o ďalšom kandidátovi sa uvažuje o P. Hrušovskom . Pre doplnenie uvádzame aj predchádzajúce voľby šéfa NKÚ (O Žilinkovi na dvakrát nehlasovalo, keď ho opozícia stiahla): Údaje v nasledujúcej tabuľke vychádzajú zo stenografických prepisov schôdzí NR SR z 26.7.2012 , 18.9.2012 , 11.12.2012 a 14.3.2013 Dátum schôdze Kandidát Počet hlas. lístkov Neplatných Za Proti Zdržalo sa Počet potrebných hlasov 26.7.2012 Kamil Krnáč 146 9 53 33 51 74 18.9.2012 Kamil Krnáč 148 9 63 49 27 75 11.12.2012 Vladimír Klimeš 136 6 59 31 40 69 14.3.2013 Vladimír Klimeš 124 28 39 40 17 63 SMER -SD deklaroval, že podporí kandidáta opozície 10 hlasmi. Ak by sme započítali hypotetických 10 hlasov SMER-SD tak Klimeš, ktorý získal vo voľne v marci 2013 nemej hlasov ako predchádzajúcich voľbách Krnáč, získal 29 hlasov opozície. Tento počet hlasov 10 hlasov deklarovali predstavitelia SMER-SD v diskusných reláciách. Koľko hlasov v skutočnosti SMER dodal, nie je vzhľadom na tajnosť hlasovanie možné zistiť. Ak by sme započítali hypotetických 10 hlasov SMER-SD tak Krnáč by získal v prvej voľbe podporu 43 poslancov hlasov opozície a v druhých voľbách 53 hlasov, zatiaľčo v poradí tretej voľbe Klimeš 49 hlasov opozičných poslancov. Dátum zverejnenia analýzy: 01.12.2014 Naspäť Nahlásiť chybu

Jasovský

uplynulo

nehlasovalo

Hrušovskom

SMER

deklarovali


Bolo to ich rozhodnutie, ja ich za to nemôžem haniť, veď aj SDKÚ bola v takej koalícii (koalícia so Smerom, pozn.).

Je pravdou, že vo voľbách do samosprávnych krajov v roku 2009 postavila SDKÚ-DS spoločnú kandidátku na poslancov Nitrianskeho samosprávneho kraja so SMER-SD, KDH a HZDS. SDKÚ-DS teda bola v koalícii zo SMER-SD.

voľbách


...Zavedenie týchto príplatkov (za prácu počas víkendu a v noci, pozn.) do zákonníka práce, ktorý ja a naše hnutie sme minulý rok trikrát predložili, títo dvaja páni aj ich hnutia a strany, hlasovali proti tomu, a potom prišiel Robert Fico a prišiel s nápadom, že čo on zrazu vymyslel. On v podstate iba zobral, okopíroval náš návrh z minulého roku, ale dnes je už, chváľa bohu, schválený.

Hnutie OĽaNO predložilo návrh novely zákonníka práce kvôli príplatkom za nočnú prácu a zvýšeniu príplatkov za sobotu a nedelu v roku 2017 trikrát. Nie je pravda, že Blaha a Farkašovský hlasovali proti, keďže sa buď zdržali alebo neboli prítomní. Príplatky za prácu počas víkendu predstavila strana Smer-SD koncom roka 2017. Výrok hodnotíme ako nepravdivý. Treba tiež dodať, že Demagog.sk už v minulosti informoval pri overovaní podobného výroku Igora Matoviča o príkladoch kopírovania zákonov zo strany Smeru-SD pri predkladaní návrhov zákonov do parlamentu. Hnutie OĽaNO predstavilo návrhy v januári, apríli a v auguste v roku 2017 a taktiež v apríli v roku 2016. V marci 2017 navrhli zákaz práce v maloobchode počas nediel. Hlasovanie o týchto návrhoch v parlamente prebehlo vo apríli 2017 - Blaha aj Farkašovský sa vtedy zdržali hlasovania. Za návrh bolo vtedy okrem OĽaNO aj ĽSNS a niekoľko nezaradených poslancov. Hlasovanie opäť prebehlo v máji 2017 - poslanec Blaha sa zdržal hlasovania, Farkašovský nebol prítomný. Za bolo tentokrát okrem OĽaNO, ĽSNS a niektorých nezaradených poslancov aj hnutie Sme rodina. Počas hlasovania v septembri 2017 sa obaja koaliční poslanci opäť zdržali. Za hlasovali rovnaké kluby ako v máji a niekoľkí nezaradení poslanci. Kluby Smer-SD a SNS hlasovali počas týchto troch hlasovaní rôzne - niektorí poslanci sa zdržali, niektorí hlasovali proti a niektorí boli neprítomní. Rovnako však hlasovala aj strana SaS - buď boli jej poslanci proti alebo sa zdržali. Za návrh zákona, týkajúci sa príplatkov za nočnú prácu Smeru-SD v novembri 2017 hlasovali všetci prítomní poslanci Smeru-SD, Most-Híd aj SNS. Podobnosť zákonov Matovič kritizoval, Smer-SD však odkopírovanie poprel. Dátum zverejnenia analýzy: 10.09.2018 Naspäť Nahlásiť chybu

informoval
januári,
apríli
auguste
v apríli
navrhli
apríli
máji
septembri
návrh
hlasovali
poprel.


...tí štyria, nazlostení z Mostu-Híd hovoria o tom, že nemá byť ani uvedený v Ústave jazyk ako taký...

nič k pozícii štyroch nahnevaných z Mostu (predpokladajme, že ide o poslancov OKS) k tejto veci sme nenašli.


My sme dali do opravy materských škôl, základných škôl asi 20 miliónov.

Nakoľko P. Hagyari neuvádza konkrétny časový interval, za ktorý dalo mesto do opravy základných a materských škôl spomínaných 20 miliónov eur, Presné čísla o tom, koľko peňazí ide do materských škôl sa nám nepodarilo vyčítať ani s rozpočtov.

rozpočte TASR


Máme podpísanú z 22. marca ďalšiu zmluvu ministra vnútra na nákup 500 poschodových postelí a 1000 matracov. Predpokladám, že o nej neviete, lebo ja vám hneď poviem. Je to zmluva, kde nakupujeme 500 postelí za sumu 246 EUR jednu a 1000 matracov za sumu 114 EUR 1. Keď si vygooglite, koľko tieto postele stoja, tak 1 švédsky reťazec, ich má za 136 EUR, bežne ich kúpite za 177 EUR s DPH. Tu je to za 230, za 246 EUR a matrace, ktoré naše ministerstvo vnútra ide nakupovať za 114 EUR 1, kúpite zase v bežnej ponuke švédskeho obchodného reťazca za 26 EUR.

Ministerstvo vnútra naozaj podpísalo zmluvu na dodanie postelí a matracov. Richard Raši správne uviedol ceny zo zmluvy aj z ponuky švédskeho predajcu nábytku IKEA. Raši však už nespomína, že štátom objednané postele a matrace sú kvalitatívne neporovnateľné s tými od spoločnosti IKEA. Výrok preto hodnotíme ako zavádzajúci.

Ministerstvo vnútra 21. marca uzavrelo rámcovú dohodu na dodanie 500 dvojposchodových postelí a 1000 matracov. V prílohe zmluvy sú uvedené ceny, ako aj špecifikácia objednaného tovaru. Za jednu posteľ má štát zaplatiť 246 eur, za matrac 114 eur, vrátane DPH.

Richard Raši tieto ceny porovnal s najlacnejšími matracmi a dvojposchodovými posteľami z ponuky švédskeho predajcu nábytku IKEA.

Matrac rovnakej šírky a dĺžky IKEA ponúka za 26,99 eur. Je však o 2 cm tenší ako tie, ktoré si objednal štát. Nemá tiež snímateľný, umývateľný a prateľný obal z gumotextílie, tak ako to definuje príloha zmluvy.

Posteľ, ktorú Raši porovnával, stojí 139 eur. Oproti tej, ktorú si objednalo ministerstvo je však nižšia, má nižšiu maximálnu záťaž a podľa výrobcu je určená pre deti.

Raši taktiež úplne opomenul náklady so zabalením, prepravou tovaru a vykládkou tovaru, ktorá je započítaná v jednotkových cenách (s.5).

Ministerstvo vnútra na kritiku reagovalo : „Príklad, ktorý uviedol (Richard Raši, pozn.) v diskusnej relácii, absolútne nespĺňa špecifikáciu nastavenú kompetentnými osobami pracujúcimi priamo medzi utečencami.“ Taktiež uviedlo, že: „Hlavným kritériom pri výbere postelí bola ich odolnosť. Zvolená preto bola zváraná kovová konštrukcia, ktorá umožňuje montáž z dvoch jednolôžkových postelí na jednu dvojposchodovú posteľ. Rovnaké kritériá odolnosti a možnosti opätovného využitia boli aj na matrace.“

Vyjadrenie Richarda Rašiho z 4. 4. 2022:

„Nejde o zavádzanie, naopak, zavádzajúce je Vaše odôvodnenie, že ide o detskú posteľ. Táto posteľ má nosnosť 100 kg / lôžko, je určená pre osoby staršie ako 6 rokov a na ňu je odporúčaný matrac do 11 cm. V zmluve uzavretej bez verejného obstarávania niekto nastavil kritériá, že výška postele má byť min. 140 cm, ale dôležitejšie kritérium je veľkosť lôžka, ktorá je zachovaná. Matrace v hodnote 26,99 sú určené pre túto posteľ a na núdzové prespanie určite stačia, sú prateľné. Gumotextília sa tiež ocitla v podmienkach zrejme preto, že niekto mal takéto matrace na sklade, a pri takom cenovom rozdiele sa predsa dá použiť plachta z gumotextílie, takže ministerstvo nenašli najefektívnejšie a najlacnejšie riešenie.

Ak boli postele kupované pre utečencov, to sú väčšinou ženy s deťmi a málokto z nich má viac ako 100 kg, takže tieto postele by boli plne vyhovujúce. Takže v žiadnom prípade nejde o zavádzanie, ale hľadanie najefektívnejšieho riešenia. Zavádza MV SR, ktoré v stanovisku tvrdí, že postele musia byť rozoberateľné a postaviteľné aj vedľa seba, hoci v uzavretej zmluve sa nič také nepíše.“

uzavrelo ponúka definuje stojí opomenul reagovalo


Pán Mazúch sa nepochválil tým, že s pánom Harkabusom sú spolužiaci, to je sudca, ktorý ma do tej väzby poslal a prokurátor,  ktorý tú väzbu navrhoval, že vlastne spolu sedia v kancelárii 7 rokov.

Zo životopisov Matúša Harkabusa a Miroslava Mazúcha nie je možné určiť, či v minulosti boli spolužiakmi – na vysokoškolské štúdium nastúpili v rozdielnom čase a v rozdielnych mestách – Mazúch v Košiciach a Harkabus v Bratislave. Mazúchov životopis ale neuvádza navštevovanú základnú a strednú školu pre porovnanie.

Na okresnom súde v Martine pôsobili obaja medzi júlom 2003 a januárom 2004, teda nie počas siedmich rokov, ale počas siedmich mesiacov. Harkabus tvrdí , že nikdy neboli v jednej spoločnej kancelárii. Tento údaj nemožno z verejne dostupných údajov spoľahlivo overiť. Mazúch, ako sudca Špecializovaného trestného súdu v apríli 2022, rozhodol o vzatí Kaliňáka do väzby. Médiá nepribližujú , ktorý prokurátor podal návrh na kolúznu väzbu. Harkabus sa k dôvodom kolúznej väzby vyjadril nasledovne: „V tej veci nebol vypočutý ani jeden svedok. Všetky osoby, ktoré boli vypočuté, boli vypočuté pred začatím trestného stíhania, bez toho, aby boli pod sankciou trestného stíhania za krivú výpoveď."

Výrok preto hodnotíme ako neoveriteľný.

Matúša Harkabusa
Miroslava Mazúcha
tvrdí
rozhodol
Médiá
nepribližujú
vyjadril


Po 1.1.2013 sa ocitneme v regióne, kde budú všetky okolité štáty mať niekoľkonásobne väčšie platové odmeňovanie ako na Slovensku.

M. Kollár sa pravdepodobné odvoláva na nejakú analýzu. Túto analýzu sa nám nepodarilo nájsť. Na to aby sme mohli potvrdiť alebo vyvrátiť správnosť tohto výroku by mal M. Kollár najskôr uviesť zdroj odkiaľ čerpá.

analýzy


Na zdravotníctvo pridávame 140 miliónov eur. Kľúčovo ide krytie tretej etapy platov lekárov a navýšenie platov zdravotným sestrám. V piatok sme sa dohodli na kolektívnom vyjednávaní, navyšujeme platy učiteľom a všetkým zamestnancom samospráv, dedín, miest, štátu o 4 %. To je 150 miliónov eur

Kažimír hovorí o vládnom návrhu rozpočtu, ktorý sa schvaľuje v stredu, 7.10. 2015. Jeho súčasťou je zvyšovanie platov zdravotníckym pracovníkom, takisto valorizáciu platov štátnych zamestnancov o 4%, ktorá bude pre štát znamenať navýšenie výdavkov o necelých 150 miliónov eur. Výrok preto hodnotíme ako pravdivý. O vládnom návrhu rozpočtu, a konkrétne zapracovaní výsledku kolektívneho vyjednávania uskutočneného v piatok 2.októbra a tiež o sume, ktorú to bude štát stáť, informuje Trend : " Je v ňom už zahrnutý minulotýždňový výsledok kolektívnych vyjednávaní medzi vládou a odborármi, ktorý má zaručiť všetkým verejným zamestnancom zvýšenie platov o štyri percentá. Napriek tomu, že ceny majú rásť o menej ako jedno percento a platy v súkromnom sektore len o 3,1 percenta. Štátnu kasu to bude stáť 148 miliónov eur. " TASR ďalej informuje, že v návrhu rozpočtu je zohľadnená: "...tiež valorizácia platov vo verejnej a štátnej službe vo výške 4 %."

schvaľuje Trend TASR návrhu


Pán Sulík, ktorý sa poponáhľal s vyhlásením voľby (GP pozn.). Už dal termín, že desiateho júna sa majú odovzdávať návrhy. 14-teho júna má ústavnoprávny výbor prijať rokovací poriadok voľby,

Predseda parlamentu Richard Sulík podľa TASR vyhlásil termín na predkladanie kandidátur na verejnú voľbu generálneho prokurátora do piatka 10. Júna 2011. Konkrétny plán pre Ústavno-právny výbor nevieme overiť.

TASR


Karol Mitrík viedol tajnú službu. V západných demokraciách ten, kto vedie tajnú službu, nebýva volený do iných funkcií práve preto, že viedol tajnú službu.

Karol Mitrík, kandidát na post predsedu Najvyššieho kontrolného úradu, bol v rokoch 2010-2012 riaditeľom SIS. Neplatí absolútne, že by v západných demokraciách neboli bývalí šéfovia tajnej služby menovaní do iných štátnych funkcií. Napríklad vo Švédsku, Veľkej Británii, Nemecku či Holandsku zastávali bývalí šéfovia tajných služieb aj iné štátne funkcie. Nepodarilo sa nám však nájsť prípad, kedy by do týchto funkcií boli zvolení. Výrok preto hodnotíme ako pravdivý. Ako uvádza TASR , Karol Mitrík sa v roku 2010 stal riaditeľom Slovenskej informačnej služby na návrh vlády Ivety Radičovej. Dnes je kandidátom na post predsedu Najvyššieho kontrolného úradu nominovaným stranou SDKÚ-DS. Nepodarilo sa nám nájsť príklady toho, že by bývalá hlava tajnej služby neskôr bola zvolená do novej funkcie parlamentom. Nižšie však uvádzame niekoľko príkladov toho, kedy boli takéto osoby menované do verejnej funkcie iným spôsobom. Bývalý riaditeľ švédskej tajnej služby Anders Danielsson sa napríklad po svojom odchode z funkcie stal riaditeľom Švédskej migračnej agentúry , vládnej agentúry zodpovednej tamojšiemu ministerstvu vnútra. V tomto prípade bol do novej funkcie menovaný vládou.

TASR
Bývalý riaditeľ
Švédskej migračnej agentúry
Christopher Curwen
August Hanning
tajomníkom
Arthur Docters van Leeuwen
Českej republike


Ako v roku 2007 sme zmenili zákon o dani z príjmov a jeho výsledkom bolo to, že do nášho štátneho rozpočtu pritieklo v roku 2008 dvakrát viac peňazí, ako v roku 2007. Z 3,7 na 7 a pol miliardy korún.

V roku 2007 síce došlo k niekoľkým zmenám (.pdf) v zákone o dani z príjmov, tie sa však na príjmoch štátneho rozpočtu neprejavili v takej miere, ako uvádza Kažimír - respektíve neboli na tom tak zle, ako podľa neho mali byť. Podľa štátneho záverečného účtu za rok 2008 (.pdf) v kategórii Dane z príjmov a kapitálového majetku prišlo v roku 2007 do štátneho rozpočtu 6,1 miliardy SKK, v roku 2008 to bolo 7,3 miliardy SKK. Dátum zverejnenia analýzy: 21.02.2011 Naspäť Nahlásiť chybu

k niekoľkým zmenám
štátneho záverečného účtu za rok 2008


...bolo už doteraz prijatých minimálne 30 až 40 tisíc ľudí, prijalo maďarské občianstvo, to je to obrovské nebezpečie.

Podľa serveru plus7dni.pluska.sk o maďarské občianstvo požiadalo asi 50-tisíc ľudí. Prvýkrát bolo žiadateľom pridelené maďarské občianstvo 14. marca 2011 ( TASR ). Predtým, ako maďarský zákon o dvojitom občianstve vstúpil do platnosti, padol odhad , že o maďarské občianstvo požiada počas prvého roka 250 000 – 400 000 ľudí. Koľko ľudí ale už stihlo "prijať" maďarské občianstvo (teda maďarské úrady súhlasili s jeho udelením a aj bolo udelené), sme nezistili.

plus7dni.pluska.sk TASR odhad


No pozrite sa, viete dobre, že štrajk učiteľov nie je jedinečnosťou Slovenska, a je aj štrajk učiteľov v Maďarsku.

Vo februári 2016 sa aj v Maďarsku uskutočnil štrajk učiteľov. Protestujúci učitelia sú proti zmenám v školstve, ktoré urobil premiér Orbán a majú zväčšovať štátnu kontrolu školských inštitúcií. Požadujú ráznu redukciu vo vyučovacích hodinách a možnosť voľného výberu spomedzi učebníc, píše Reuters . Protestu sa zúčastnili tisícky učiteľov a tiež zástupcovia 44 rôznych organizácií. Výrok hodnotíme ako pravdivý.

Maďarsku Reuters zúčastnili


Ja by som sa spýtal pána predsedu, prečo mu nevadí, že v Košiciach je socha kata našich predkov, Rákocziho I. Dva a pol metrov.

Pravda je, že socha kniežaťa Rákócziho bola v Košiciach slávnostne odhalená 3. apríla 2006 pri príležitosti stého výročia jeho prevezenia a znovu-pochovania v krypte košického Dómu.

Rákócziho odhalená


Máme tuná nejaké ohrozené skupiny obyvateľstva energetickou chudobou, ich môže byť 500 alebo 700 tisíc.

Pod pojmom energetická chudoba sa vo všeobecnosti rozumie stav, kedy nemá domácnosť dostatok finančných prostriedkov aby si zabezpečila stabilný a kvalitný prístup k energiám ako je voda, elektrina či kúrenie. Slovensko však do dnešného dňa nemá presnú štatistiku energetickej chudoby, ani definíciu, kto presne do tejto štatistiky spadá. Absencia definície nám teda neumožňuje vyčísliť počet ľudí, ktorých zvyšujúce sa ceny energií ovplyvnia natoľko, že sa dostanú do bodu energetickej chudoby. Výrok preto hodnotíme ako neoveriteľný.

Na Slovensku neexistuje jednotná definícia pojmu pojmu energetická chudoba a tým pádom ani presné štatistiky ohrozených ľudí. Napriek absencii definície však existuje niekoľko hlavných indikátorov toho, aká časť obyvateľstva najviac utrpí zvyšovaním cien energií. Týmito indikátormi sú napríklad výdavky na bývanie v pomere k príjmom, nedoplatky na účtoch za energiu alebo dostatočná vykúrenosť príbytku. Z aktuálnej analýzy spoločnosti WOOD & Company vyplýva, že približne 178-tisíc obyvateľov Slovenska má výdavky na bývanie vyššie ako 40 % disponibilných príjmov, 283-tisíc obyvateľov má nedoplatky na účtoch za energie a až 309-tisíc obyvateľov SR žije v nedostatočne vykurovaných príbytkoch. Jedná sa iba o čiastkové ukazovatele, podľa ktorých sa nedá určiť či domácnosť trpí energetickou chudobou. Napriek tomu, že máme tieto čísla, stále nie je jasné, odkiaľ čerpá Boris Kollár štatistiku s 500 až 700 tisíc ohrozenými obyvateľmi.

neexistuje indikátorov


Ako je možné, že v roku 2011, keď je hospodársky rast stále evidentný, sme svedkami toho, že sa navyšuje zadlžovanie na jedného človeka z 5000 na 5700 eur.

Overujeme, či zadlženie na jedného občana bolo v roku 2010 na úrovni 5000 eur/osoba a či v roku 2011 stúplo na úroveň 5700 eur/osoba. Najskôr overíme prvú časť výroku, a to či dlh na osobu v SR za rok 2010 bol skutočne cca 5000 eur. Počet obyvateľov k 31. decembru 2010 bol 5435273. Výška verejného dlhu v roku 2010 dosiahla výšku 41% HDP. HDP v roku 2010 bolo vo výške 65,91 mld. eur. 41% z 65,91 mld. je 27,0231 mld. eur. A tento dlh vydelíme počtom obyvateľov, dostávame dlh 4972 eur na obyvateľa, čiže cca 5000 eur. Čiže táto časť výroku R. Fica je pravdivá. Údaje za rok 2011 zatiaľ nie sú známe, preto budeme vychádzať z odhadov. Podľa rozpočtu schváleného na rok 2011, v tomto roku by mal byť deficit štátneho rozpočtu vo výške 3,81 mld. eur. (k 24. októbru 2011 bol schodok štátneho rozpočtu 2,63 mld. eur, pozn.). Takže sa zdá, že rozpočtový deficit 3,81 mld. eur môžeme považovať za pravdepodobný. Pripočítajme teraz k štátnemu dlhu z roku 2010 (27,0231 mld. eur) štátny deficit za rok 2011. (Štátny dlh je v podstate iba súčet deficitov jednotlivých rokov, pozn.) Vyjde nám číslo 30,8331, čo predstavuje predpokladanú výšku štátneho dlhu v mld. eur za rok 2011. Počet obyvateľov k 30. júnu 2011 bol 5440078. Ak vydelíme teraz štátny dlh počtom obyvateľov dostaneme dlh na obyvateľa. T.j. 5668 eur je výška dlhu na obyvateľa. Na základe daných výpočtov môžeme považovať výrok R. Fica za pravdivý.

Počet obyvateľov
Výška verejného dlhu
HDP
deficit štátneho rozpočtu
Počet obyvateľov


Daňový bonus pre ľudí, ktorý sme zaviedli (navrhli, pozn.), za SaS, OĽaNO-NOVA, drvivá väčšina poslancov, drvivá väčšina poslancov to odignorovala a následne, o pár týždňov nato, dali absolútne podobný zákon, (...).

8. februára 2017 sa v NR prerokovával návrh , ktorým by sa menil zákon č. 595/2003 Z. z. o dani z príjmov, ktorý vyšiel z dielne poslancov K-ĽSNS. Navrhovali, aby bola výška daňového bonusu závislá od počtu vyživovaných detí. V máji 2017 priniesli návrh na zmenu toho istého zákona aj opozičné poslankyne hnutia OĽaNO- NOVA Erika Jurinová a Anna Verešová. Podľa ich návrhu bol daňový bonus na Slovensku taktiež odstupňovaný, teda mal by závisieť od počtu detí. Vo februári 2018 sa pri hlasovaní o návrhu zákona zo strany ĽSNS väčšina opozičných poslancov zdržala , väčšina poslancov OľaNo nebola ani prítomná. Výrok hodnotíme ako pravdivý.

návrh návrh zdržala Návrh hlasovalo návrh .doc


Strana Most-Híd presadila výrazné zvýšenie dôchodkov.

Most - Híd naozaj zohral dôležitú rolu pri zmene systému navyšovania dôchodkov. Napriek tomu, že všetky koaličné strany v predvolebných programoch sľubovali rast dôchodkov , zmeny v znení programu Mosta - Híd sa dostali aj do programového vyhlásenia vlády a Most - Híd nimi dokonca podmienil vstup do vlády. Strana v programe o. i. navrhovala zmenu valorizácie dôchodkov (najmä z dôvodu ich nízkeho navyšovania v posledných rokoch II. Ficovej vlády), vyriešenie problému dôchodkov starodôchodcov a tiež udržanie II. piliera a nová legislatíva prijatá na základe vládneho návrhu skutočne upravuje tieto témy. Predchádzajúca legislatíva odvodzovala zvyšovanie dôchodkov od výšky inflácie. Po jej zavedení v roku 2013 dôchodky vzrástli o cca 11,20€ ; avšak, vďaka nízkemu rastu cien bolo zvyšovanie dôchodkov v roku 2015 a 2016 výrazne nižšie ako dovtedy (menej ako dve eurá). S tak nízkou infláciou ale normotvorcovia v roku 2013 nepočítali. Vláda v júli 2016 skutočne navrhla novelu zákona , ktorá na prechodné obdobie (pre rok 2017) zvýšila dôchodky o dve percentá (cca 8,20€). Súčasná legislatíva z augusta 2017 počíta s každoročným zvyšovaním dôchodkov o cca 0,8 percenta z predchádzajúcej výšky dôchodku (tzv. dôchodcovská inflácia), avšak táto suma nemôže byť nižšia ako 8,40€. Nová legislatíva na rozdiel od predchádzajúcej teda chráni dôchodky pred nepatrným navyšovaním nastavením minimálnej sumy, o ktorú sa dôchodky musia zvýšiť. Béla Bugár nešpecifikoval, v čom konkrétne je zvýšenie dôchodkov výraznejšie ako v minulosti a s akými údajmi ho porovnáva. Sumy dôchodkov sú v roku 2017 a v nasledujúcich rokoch zvýšené v absolútnych číslach o vyššie sumy ako dôchodky z roku 2015 a 2016, ale nie viac ako dôchodky z roku 2013 , čiže v dlhodobejšom horizonte nemôžeme hovoriť o výraznom zvýšení. Vhodnejšie by bolo, ak by predseda Mosta - Híd spomenul presadenie minimálnej sumy navyšovania dôchodkov a predpokladateľnejší rast.

programového vyhlásenia vlády

skutočne navrhla novelu zákona


...tak ten pôžiček nie je taký, že by nemal kto Grécku požičať. Ponuka bánk je veľmi veľká. Emitovali začiatkom roku cenné papiere a ponuka bola 5 krát väčšia, dopyt, ako bola ponúka zo strany Grécka.

Ako píše server Market Watch o situácii z januára, Grécko plánovalo v januári vydať cenné papiere v hodnote troch až piatich miliárd eur, dopyt bol v tom čase vo výške dvadsiatich piatich miliárd eur. Či ale šlo práve o záujem zo strany bánk nevieme.

Market Watch


...žaloba nemá odkladný účinok, to znamená, že aj tak povinné kvóty do tej doby, kým súd nepovie, že áno alebo nie, platia.

Zmluva o fungovaní Európskej únie hovorí nasledovné: "Žaloby podané na Súdny dvor Európskej únie nemajú odkladný účinok. Avšak ak Súdny dvor Európskej únie usúdi, že si to okolnosti vyžadujú, môže nariadiť odklad výkonu napadnutého aktu," (článok 278 , str. 168). Výrok hodnotíme ako pravdivý. Dátum zverejnenia analýzy: 07.12.2015 Naspäť Nahlásiť chybu


Mali sme najvyšší hospodársky rast v EU (v čase odovzdávania vlády, pozn.)

Po druhom štvrťroku (kedy Fico odovzdával vládu) bol vyšší hospodársky rast vo Švédsku a Luxembursku. Podľa odhadov Eurostatu bude mať za celý rok 2010 vyšší rast taktiež Švédsko.

štvrťroku Eurostatu


...aj niektorí členovia tej koalície to potom aj priznali, ako pán Lipšic, že teda to kupovanie poslancov nejakým spôsobom asi tam sa odohrávalo.

SME cituje Lipšicove slová z januára 2009 ku kupovaniu poslancov ako: "Žiadny rozumný človek neverí tomu, že ak je parlament zablokovaný a dvaja prejdú bez vysvetlenia, že to je v poriadku. Bol to posledný prvok, ktorý vytvoril bariéru nedôvery medzi nami a našimi voličmi." Lipšic priamo nepriznal kupovanie poslancov, aj keď to tak premiér pochopil a za krátky čas po jeho vyjadrení zvolal k tejto otázke tlačovú besedu (pri ktorej je zaujímavé, že Lipšicove pomerne opatrené vyjadrenia necituje, aj keď cituje vyjadrenia Dzurindu o nepotrebnosti zaoberania sa kauzou kupovania poslancov).

SME cituje Lipšicove slová
otázke tlačovú besedu


...vlani obnovili Národný konvent o Európskej únii. Projekt, ktorý dnes my úspešne aplikujeme v Srbsku, v Čiernej hore, v Albánsku, v Moldavsku, v Macedónsku, na Ukrajine. To znamená, celonárodná platforma, kde je štát, ministerstvá, akademická oblasť, think-tanky, mimovládne organizácie.

Lajčák správne uvádza snahy o aplikovanie konceptu národného konventu v Srbsku, v Čiernej hore, v Albánsku, v Moldavsku, v Macedónsku, na Ukrajine. Je tiež pravdou, že ide o celonárodnú platformu kde je štát, akademici, ministerstvá, think-tanky a minimvládne organizácie. Národný konvent o Európskej únii iniciovalo Ministerstvo zahraničných vecí a európskych záležitostí Slovenskej republiky na základe materiálu vlády SR schváleného v januári 2013. Organizátorom Národného konventu o Európskej únii je Ministerstvo zahraničných vecí a európskych záležitostí Slovenskej republiky a Centrum pre európske záležitosti (CEA). Národný konvent o Európskej únii nadväzuje na predošlý ročník Národný konvent o EÚ, ktorý bol v čase 1. vlády R. Fica. V máji 2001 vznikol prvý Národný konvent o európskej budúcnosti Slovenska, ktorého cieľom bolo iniciovať a formovať celonárodnú diskusiu o budúcnosti Európy a o slovenskej pozícii k návrhu Ústavnej zmluvy. Národný konvent predstavuje inštitucionálnu platformu pre celospoločenskú diskusiu za účasti ústavných a politických predstaviteľov, exekutívy, parlamentu, cirkví, expertov, mimovládnych organizácií, záujmových združení, predstaviteľov samospráv, hospodárskeho a kultúrneho života. Cieľom je stimulovať diskusiu o európskych otázkach, napomôcť formulovaniu legitímnych pozícií SR k ďalšiemu smerovaniu EÚ a priblížiť európske témy občanom. Diskusia o európskych záležitostiach bude prebiehať na dvoch úrovniach – na spoločensko-politickej a expertnej úrovni. Na spoločensko-politickej úrovni budú prebiehať predovšetkým verejné diskusie na plenárnych zasadnutiach. Expertná úroveň sa bude schádzať predovšetkým v pracovných skupinách. Národný konvent o EÚ bol aplikovaný v Moldavsku, Albánsku a Macedónsku , Čiernej hore, ako aj na Ukrajine a v Srbsku. Dátum zverejnenia analýzy: 05.05.2014 Naspäť Nahlásiť chybu

Národný konvent
konvent
vznikol
aplikovaný
Albánsku a Macedónsku

https://demagog.sk/vyrok/V máji 2001 vznikol prvý Národný konvent o európskej budúcnosti Slovenska, ktorého cieľom bolo iniciovať a formovať celonárodnú diskusiu o budúcnosti Európy a o slovenskej pozícii k návrhu Ústavnej zmluvy.


…akurát že tento príplatok (príplatok k elektrine) nezaviedla.

Predchádzajúca vláda takýto príplatok nezaviedla.


Pôsobenie našej vlády bolo relatívne krátke, ťažko sa porovnáva obdobie 4 rokov a poldruha roka, ale my sme dokázali konsolidovať verejné financie z pôvodne 8% takzvaného poviem voľne gréckeho deficitu, lebo 8 % je už tak veľa, že to štát dlhodobo nemôže niesť, na úroveň pod 5 % a na druhej strane sme dokázali aj opatreniami na strane úspor aj stimulmi a rozvojom udržiavať najvyšší hospodársky rast ekonomiky Slovenska v rámci eurozóny.

Podľa štatistík eurostatu klesol deficit verejných financií zo 7,7% HDP v roku 2010 na 4,9% HDP v roku 2011. Hospodársky rast Slovenska bol podľa eurostatu (viď graf - zelená 2010, modrá 2011) počas týchto rokov jeden z najvyšších v EÚ a celkovo najvyšší v eurozóne. Výrok preto hodnotíme ako pravdivý.

eurostatu eurostatu


Mal som na mysli prípad, kedy jej materská firma, Presburg Propertis, kde je zaangažovaný aj manžel pani Bubeníkovej, zrazu vykázala zisk v dvoch nasledujúcich rokoch okolo 80 miliónov v korunách, pritom predtým ani potom zisk žiaden nemala. Čiže toto sú z verejných zdrojov informácie. O finančných transakciách.

Podlá zistení denníka SME (11. januára 2012) mala materská firma Elementy, Pressburg Properties, kde podľa informácií denníka Roman Bubeník pracuje, vykázať v rokoch 2007 a 2008 zisk, pričom ho v predchádzajúcich obdobiach nevykazovala.

SME


Nezamestnaní viac ako 2 roky, dlhé roky v tých ťažkých obdobiach v roku 2002- 2005, tí, ktorí boli dlhšie nezamestnaní ako dva roky, tie čísla sa pohybovali, bolo ich 190 000 až 220 000... V roku 2006 až 2008, to je to obdobie vysokého hospodárskeho rastu, dlhodobo nezamestnaných, tých viac ako 2 roky nezamestnaných klesol počet z 220 000 na 119 000.

Žitňanská uvádza správne čísla dlhodobo nezamestnaných v rokoch 2002-2005, približne na úrovni 190 až 220 a pokles na v čase konjunktúry na približne 120 tisíc dlhodobo nezamestnaných. Výrok hodnotíme ako pravdivý. V období 2002-2005 sa čísla pohybovali od 238 tisíc dlhodobo nezamestnaných v roku 2002 až po 170 tisíc dlhodobo nezamestnaných v roku 2005. Počet dlhodobo nezamestnaných na úrovni 192 tisíc bol v roku 2004. Dá sa teda hovoriť, že v rokoch 2002 až 2005 sa počet dlhodobo nezamestnaných pohyboval na úrovni 190 až 220 tisíc. Roky 2006, 2007 možno považovať za roky, keď bol ekonomický rast najvyšší. Rast v roku 2008 bol nižší ako v roku 2005, ale stále nadpriemerný. V roku 2007 bol počet dlhodobo nezamestnaných na úrovni 121 tisíc. V roku 2002 bol počet dlhodobo nezamestnaných na úrovni 238 tisíc. V roku 2003 na úrovni 212 tisíc dlhodobo nezamestnaných. Žitňanská správne uvádza pokles z 220 tisíc na približne 120 tisíc. Ako je možné vidieť z grafu Eurostat , najvyššia konjunktúra bola v rokoch 2006 a 2007. Dátum zverejnenia analýzy: 02.12.2013 Naspäť Nahlásiť chybu

Eurostat


Úrady práce napr. organizovali rekvalifikácie takým spôsobom, že tie rekvalifikačné kurzy boli vyberané na báze tripartity, to sú tie výbory pre zamestnanosť, ktoré sú na úradoch práce. Čiže aj za účasti samosprávy, za účasti zamestnávateľov, za účasti zástupcov zamestnancov.

Podľa paragrafu 16 zákona o službách zamestnanosti je Výbor pre otázky zamestnanosti definovaný nasledovne:

paragrafu 16
paragrafu 18
analýzy


Predsedníčka Ústavného súdu vyzvala predsa koalíciu, aby k tej voľbe pristúpili až po zverejnení rozhodnutia Ústavného súdu.

Tlačové vyhlásenie Ústavného súdu SR odmieta akékoľvek odporúčania jeho predsedníčky vo veci voľby generálneho prokurátora:

Tlačové vyhlásenie


Nevyhral som, pretože nie je protikandidát, to chcem povedať s plnou vážnosťou, a zároveň som bol pripravený na súťaž a za 20 rokov histórie KDH som bol jediný, ktorý súťažil a aj keď nevyhral, tak zmenu dosiahol, z hnutia neodišiel, ale stal sa súčasťou tímu, vtedy Pavla Hrušovského. Ja som súťažil v roku 2000 s Jánom Čarnogurským. Ten v polčase odstúpil alebo sa stiahol z tej súťaže, Pavol Hrušovský bol vo finále prvý, ale som nikdy nemal ani myšlienku, respektíve plán, že keď nevyhrám, tak musím odísť, alebo nová strana je odpoveďou.

Profilový článok TASR o KDH popisuje voľby na predsedu hnutia tak, ako tvrdí aj Ján Figeľ: "Dlhoročný predseda KDH Ján Čarnogurský v júni 2000 oficiálne oznámil, že na októbrovom sneme nebude kandidovať na najvyšší post v hnutí. Za nového predsedu KDH zvolili na jednodňovom sneme KDH v Trenčíne 21. októbra 2000 Pavla Hrušovského. Do tejto funkcie ho znovu zvolili na nasledujúce dva roky aj na 13. sneme KDH, ktorý sa uskutočnil 20. októbra 2001 v Nových Zámkoch. " Nepodarilo sa nám zistiť, ako konkrétne skončil Ján Figeľ v kandidatúre na post predsedu KDH v roku 2000, je však pravdou, že sa stal predsedom hnutia po Pavlovi Hrušovskom až v roku 2009 . Výrok teda hodnotíme ako pravdivý.

TASR


Všetky údaje sa dali k dispozícii hneď po tom, ako boli skonsolidované a získané, pretože do 31.marca predsa sa platia dane. Sú to obrovské množstvá peňazí, obrovské množstvá údajov, ktoré bolo treba spracovať.

Nevieme, či zdržanie zverejnenia údajov bolo spôsobené ich „konsolidáciou“.


Ja som veľmi jasne povedal, že považujeme napríklad úroky z hypoték za príliš vysoké ...

Mikloš sa vyjadril (4. februára 2011, pozn.), že problémom pre SR sú pridrahé hypotekárne úvery . "Aj keď ich očistíme o rizikovú prirážku aj o iné faktory, tak stále je cena hypotekárnych úverov príliš vysoká," uviedol Mikloš.

hypotekárne úvery


Sme najhorší z Vyšegrádskej štvorky a sme piaty najhorší z celej európskej dvadsaťsedmičky.

sme piaty najhorší z EU27 (Za nami krachujúce Grécko, Lotyšsko s pôžičkou od MMF, Rumunsko a Bulharsko)


Parkovné vyberali mestské služby, nie mesto, a bolo to úplne normálne, cez smernicu, prokurátor sa bude namáhať zbytočne

Výberom parkovného bola skutocne poverená príspevková organizácia Mestské služby Nitra, preto hodnotíme výrok ako pravdivý.

parkovného poverená pravidiel


...títo ľudia (zo skupiny Noční vlci, pozn.) propagujú anexiu Krymu a niektorí za to boli aj ocenení.

Noční vlci je ruský motorkársky klub blízky Vladimírovi Putinovi, ktorého vodcom je Alexander Zaldostanov a ktorý sa hlási k nacionalistickým postojom. Klub podporuje anexiu Krymu a figuruje na sankčnom zozname USA za poskytovanie vojenskej pomoci pro-ruským rebelom na Ukrajine, zatiaľ čo Zaldostanov bol po anexii zaradený aj na sankčný zoznam EÚ. V roku 2013 udelil Putin Zaldostanovi čestnú medailu “ za aktívnu vlasteneckú prácu pri výchove mládeže ”. V januári 2015 ocenil Nočných vlkov prezident Republiky srbskej (Bosna a Hercegovina) Milorad Dodik, a to za ich “ prispievanie k posilneniu ľudských práv, tolerancie, spravodlivosti a slobody a posilňovanie priateľských vzťahov medzi Ruskou federáciou a Republikou srbskou ”. Zaldostanova v minulosti ocenil aj bývalý ruský prezident Boris Yeltsin za účasť na zabránení pokusu o prevrat KGB v roku 1991. Výrok teda hodnotíme ako pravdivý.

Noční vlci
figuruje
zaradený
udelil
medailu
ocenil
ocenil


Za Matoviča bola vysoká inflácia, ja nejdem obhajovať, ale bola všade tá inflácia vysoká.

Od druhej polovice roka 2021 a najmä v roku 2022 inflácia na Slovensku výrazne vzrástla. V tomto období bol Igor Matovič ministrom financií. Tento nárast však korešponduje so širšími európskymi trendmi, ktoré boli spôsobené viacerými globálnymi faktormi, napríklad rastom cien energií. Aj keď bola inflácia na Slovensku v roku 2022 nad priemerom EÚ, boli krajiny, ktoré ju mali ešte vyššiu. Výrok preto hodnotíme ako pravdivý.

Inflačné tlaky sa podľa Európskej komisie začali v roku 2021 keď inflácia dosiahla 5,3 % v EÚ a 5,0 % v eurozóne, pretože výrazne narástli ceny energií, potravín a dopravy.

Inflácia dosiahla v roku 2022 v priemere 9,2 % v EÚ a 8,4 % v eurozóne, čo sú zďaleka najvyššie zaznamenané hodnoty od začiatku sledovania týchto ukazovateľov. Inflácia dosiahla vrchol v októbri 2022, keď sa v EÚ vyšplhala na 11,5 % (v eurozóne na 10,6 %), no ku koncu roka 2022 mierne klesla – na 10,4 % v EÚ (9,2 % v eurozóne), a to vďaka poklesu cien energií. Na Slovensku dosiahla za celý rok 2022 úroveň 12,8 % ( .pdf , str. 1), teda bola asi o 1 % vyššia ako priemer EÚ. Ku koncu roka bola inflácia najvyššia v Maďarsku (25,0 %) a v pobaltských krajinách (20,7 % v Lotyšsku, 20,0 % v Litve, 17,5 % v Estónsku), čo súviselo s ich vyššou závislosťou od dovozu ropy a plynu z Ruska.

Zdroj: EK : Inflácia rok 2022 EÚ

Zdroj: Our world in data

začali
dosiahla
.pdf
súviselo
EK
Our world in data


...a čo sa týka korupcie vlády, ocitli sme sa až na predposlednom mieste na svete zo 139 hodnotených krajín.

V rankingu etiky a korupcie sa SR umiestnila na 110. mieste a z hľadiska transparentnosti tvorby verejných politík na 89. mieste. No na druhej strane v partikulárnej kategórií klientelizmu na najvyšších funkciách štátnej správy sa SR skutočne prepadla na predposledné 138. miesto. Mikloš síce v zásade hovorí pravdu, no nepoužíva adekvátne termíny – korupcia je v rankingu WEF odlišnou kategóriou od klientelizmu najvyšších štátnych úradníkov.


To znamená, za akú cenu to zakontrahujete, vôbec neznamená, že tak skončí. Dneska je stavebníctvo aj vďaka vášmu typu hospodárskej politiky úplne na mizine. Je úplne jasné, že sa podhazujú s cenami.

Vývoj stavebnej produkcie v rokoch 2009-2011

ŠÚ SR


Sme krajina, ktorej prudko klesá nezamestnanosť.

K januáru 2014 bola miera nezamestnanosti 13,49%, v januári 2015 to bolo 12,39 a v januári 2016 10,39%. V októbri tohto roka bola nezamestnanosť na úrovni 9,08%. Eurostat uvádza pre roky 2014 a 2015 13,2% a 11,5 %.

Celková nezamestnanosť bola v marci 11,6 percenta a tiež klesá. Evidovaná nezamestnanosť dosiahla 9,8 percenta, resp. 10,6 percenta podľa starej metodiky.

Tým, že v lete 2013 ústredie práce zmenilo spôsob, ako ráta častejšie medializovanú evidovanú (disponibilnú) nezamestnanosť, ľudí na aktivačných prácach prestalo počítať medzi nezamestnaných. V praxi to vtedy znamenalo, že približne 10-tisíc osôb už nepatrilo medzi disponibilných nezamestnaných. A ľudí bez práce tak zrazu bolo naoko menej.."

Nezamestnanosť na Slovensku však skutočne má klesajúci trend, a preto výrok hodnotíme ako pravdivý.

Eurostat
upozorňujú
Denník N


Tu boli prijaté jasné kritériá nielen na kvalifikačné predpoklady, ale aj na zloženie komisií, na postup výberu v komisiách, na výberové konania, ktoré sa rozbiehajú a uskutočňujú. Táto vláda zdedila vyše 90 % štátnej správy obsadenej politicky.


Má každý právo, keď bude zasa prihlásiť (ako kandidát do voľby na generálneho prokurátora, pozn.).

Článok 2, odstavec 2 volebného poriadku o voľbe kandidáta na vymenovanie za generálneho prokurátora: (2) Poslanci podávajú návrhy kandidátov na vymenovanie za generálneho prokurátora predsedovi národnej rady písomne a odôvodnené v termíne, ktorý určí predseda národnej rady. Nie je pravda, že sa môže prihlásiť úplne každý, nutný je súhlas poslanca(ov), ktorý návrhy kandidátov podávajú.

volebného poriadku


Zatiaľ bolo vyjadrenie predsedov koaličných strán, že majú dôveru pána Čentéša, zatiaľ bolo vyjadrenie pána Čentéša, že má záujem kandidovať...

J. Čentéš 19. mája 2011 potvrdil agentúre SITA, že chce kandidovať do ďalšej voľby generálneho prokurátora. Kandidovať mieni v v prípade, že bude vyhlásená verejná voľba a bude oslovený. Jediné, čo ho zaujíma, je to, aby všetko prebehlo v súlade so zákonom a ústavou.

Podporu mu opätovne vyjadrili aj lídri pravicových strán. Viacerým členom KDH sa však nepáčilo, že sa Čentéš pred tajnou voľbou vzdal.

P. Hrušovský 22. mája v relácii Na telo povedal , že Čentéš má pred verejnou voľbou dôveru koaličných lídrov.

kandidovať vyjadrili povedal


Rakúsko má viac ako 90% potravín na svojich trhoch rakúskeho pôvodu.

Ľ. Jahnátek podľa dostupných informácií značne nadhodnocuje podiel domácich potravín v Rakúsku. Výrok hodnotíme ako nepravdivý.

prieskumu informoval


Ja som mal v rokoch 2006-2010 ambíciu takúto komisiu zriadiť, ona aj začala pracovať, ale keďže vtedajšia opozícia nemala záujem o spoluprácu a už vtedy som hovoril o odbornej úrovni, nie len o politickej.

Podobný výrok sme overovali už v minulosti ( V politike , 1. apríl 2012). Výrok hodnotíme aj napriek miernej nepresnosti ako pravdivý. Je pravdou, že na komisii sa odmietli zúčastniť opozičné strany, na druhej strane Stála komisia NR SR pre Ústavu SR prestala fungovať kvôli nezhodám vo vnútri koalície. Pavlovi Paškovi sa 29. marca 2007 podarilo zostaviť Stálu komisiu Národnej rady SR pre Ústavu SR a rokovací poriadok NR SR. Podľa predkladaciej správy (.pdf) cieľom komisie malo byť: "vytvorenie priestoru pre politickú a odbornú diskusiu o možnom vývoji ústavy, ústavných zákonov a rokovacom poriadku Národnej rady Slovenskej republiky s cieľom a ambíciou sústredenia poznatkov rozvoja v oblastiach spoločenského a ústavnoprávneho systému, zhromažďovania a systemizovania novelizačnej matérie.“ Rovnako je pravdou, že zhoda medzi koalíciou a opozíciou ohľadne zriadenia komisie chýbala od začiatku jeho snáh. Je však dôležité dodať, že aj keď sa opozícia na práci komisie nezúčastňovala, jej fungovanie stroskotalo na nezhode koaličných partnerov. Z predkladacej správy k zriadeniu komisie vyplýva, že sa predsedom komisie mal stať predseda NR SR, teda Pavol Paška. Ďalšími členmi mali byť dvaja poslanci z každého poslaneckého klubu, odborní konzultanti a zástupcovia, ktorých po jednom členovi navrhne prezident Slovenskej republiky, vláda, predseda Ústavného súdu a predseda Slovenskej akadémie vied. Predstavitelia opozičných poslaneckých klubov sa voči Paškovmu návrhu negatívne vyjadrili už 30. januára 2007 na rokovaní poslaneckého grémia, kde Pašku informovali, že nepredložia návrhy svojich zástupcov do komisie. Napriek tomu, návrh o zriadení Komisie pre Ústavu v hlasovaní poslancov zo dňa 29.marca 2007 prešiel. Zo 76 poslancov hlasovalo za 75. Za návrh hlasovali poslanci Smeru, SNS a HZDS. Na prvé zasadnutie Komisie predkladal Pavol Paška svoju novelu, ktorá chcela zrušiť poslaneckú imunitu , Na čo reagovalo ĽS-HZDS aj SNS 8. novembra 2007 stiahnutím svojich zástupcov z komisie. Anna Belousovová vtedy uviedla, že dôvodom stiahnutia zástupcov je, že Paška chce riešiť problematiku zúženia poslaneckej imunity bez súhlasu všetkých koaličných partnerov v komisii. Dátum zverejnenia analýzy: 03.09.2012 Naspäť Nahlásiť chybu

V politike
predkladaciej správy
nepredložia
hlasovalo
poslaneckú imunitu
stiahnutím


... bolo veľkou chybou keď sa pred 1,5 rokom úplne obišiel dominantný víťaz volieb, nie taký víťaz, ktorý má o 2-3% viac ako ostatný, ale Smer mal 35% a boli sme obídení nie len v tom zmysle, že sme sa napokon neocitli vo vláde, to je v poriadku ak niekto zloží tú väčšinu, ale ak si na to spomínate tak s víťazom volieb sa ani nerokovalo.

Percentuálne vyjadrenie ziskov Smeru a SDKÚ, ktoré uvádza Marek Maďarič približne sedí .

sedí ČTK predpovedal vyhlásil


Zmenil sa systém priamych platieb pre poľnohospodárov – finančná motivácia viac sa venovať živočíšnej výrobe, pestovaniu ovocia a zeleniny – výrazne sa zvýšila podpora týchto komodít, snahou je zvýšiť potravinovú sebestačnosť na 80 % do roku 2020 a tiež, aby sa základné veci nemuseli dovážať.

V novembri minulého roka vláda schválila koncepciu podpory poľnohospodárstva z nariadenia EÚ č. 1307/2013. Tá počíta s priamou finančnou podporou pre začínajúcich farmárov a ústretovým prenájmom pôdy od Slovenského pozemkového fondu. Vláda sa týmto krokom snaží znížiť potravinovú závislosť Slovenska. Koncepcia nadobudla účinnosť 1. januára 2015. Tento výrok hodnotíme ako pravdivý.

koncepciu účinnosť


Je to systém ( nemocnice ako akciové spoločnosti pozn.), ktorý majú v Nemecku, Švajčiarsku, Francúzsku, v zabehnutých demokraciach, kde cirkvi alebo charitné organizácie spravujú celé inštitúcie, celé nemocnice

Podľa správy Health Care Systems in Transition (Country profiles: Germany ( 2004, .pdf ), Switzerland ( 2000, .pdf ), France ( 2004, .pdf )), v Nemecku, Švajčiarsku a Francúzsku existuje mix poskytovateľov zdravotnej starostlivosti, zložený z verejných nemocníc, z súkromných nezárobkových (niekedy štátom dotovaných, vedených charitatívnymi organizáciami alebo aj cirkvami, tak ako to tvrdí Ján Figeľ) nemocníc a súkromných zárobkových nemocníc. Ich presná právna forma sa v dokumentoch nerozvádza. V Nemecku spomedzi nemocníc všeobecnej starostlivosti (celkový počet - 1898) 712 je verejných, 758 súkromných nezárobkových a 428 súkromných zárobkových s 54%, 38% a 8% celkového počtu lôžok; diametrálne odlišný pomer je v nemocniciach, zameraných na preventívnu a rehabilitačnú liečbu (celkový počet - 1343), v rámci ktorej dve tretiny lôžok sú v súkromnom zárobkovom sektore a zvyšná tretina je rovnomerne rozdelená medzi verejným a súkromným nezárobkovým sektorom ( strana 105 ). Vo Francúzsku je vo verejnom sektore 1000 nemocníc s 65% všetkých lôžok, v súkromnom nezárobkovom sektore 1400 nemocníc s 15% všetkých lôžok a v súkromnom zárobkovom sektore zvyšných 2600 nemocníc s 20% všetkých lôžok ( strany 68 a 69 ). Podobné presné delenie v správe o Švajčiarsku chýba, avšak podľa údajov z roku 1997, 272 spomedzi 406 nemocníc v roku boli verejné alebo štátom dotované (súkromné nezárobkové) ( strana 51 ). Ján Figeľ teda správne uvádza, že v nemeckom, francúzskom a švajčiarskom systéme hrajú dôležitú úlohu nemocnice, spravované cirkvami, charitatívnymi organizáciami a inými inštitúciami (v nezárobkovom sektore) avšak ich presná právna forma nie je pre nás známa.

2004, .pdf
2000, .pdf
2004, .pdf
strana 105
strany 68 a 69
strana 51


...tajná služba a šéf tajnej služby to priznal, že tajná služba o operácii cudzej tajnej služby na našom území nevedela.

Veronika Remišová týmto výrokom narážala na únos vietnamského občana Trinh Xuan Thanha, ktorý bol v Nemecku v azylovom konaní a podľa nemeckých vyšetrovateľov bol unesený priamo z Berlína a to 23. júla 2017. Vietnamská delegácia dorazila na Slovensko 26. júla 2017 a v tento istý deň im ministerstvo vnútra zapožičalo slovenské vládne lietadlo. Podľa podozrení práve slovenský vládny špeciál hral kľúčovú rolu v tom, ako vietnamská delegácia dostala uneseného občana do Ruska, mimo schengenský priestor. Súčasný riaditeľ Slovenskej informačnej služby (SIS) Anton Šafárik, 10. augusta 2018 po mimoriadnom zasadaní Osobitného kontrolného výboru NR SR na kontrolu činnosti SIS v rozhovore (od 00:00:15) pre viaceré média skutočne priznal, že SIS nevedela o únose vietnamského občana. V tom istom rozhovore (od 00:08:20) Anton Šafárik priznal, že SIS nevedela ani o operácii a zvýšenom pohybe cudzích tajných služieb na území Slovenskej republiky. Pre DenníkN riaditeľ SIS povedal , že sa o únose dozvedel " niekoľko, niekoľko dní po realizácii tohto skutku ", neskôr spresnil : " ja som povedal niekoľko, vidíte môj prst, čo robím – niekoľko dní, to môže byť aj týždňov ". Predseda Osobitného kontrolného výboru NR SR na kontrolu činnosti SIS Gábor Grendel povedal pre DenníkN, že " úlohu SIS považujeme za nulovú a ak došlo k nejakému pochybeniu, to mohlo byť jedine na strane ministerstva vnútra ". Vtedajší minister vnútra Robert Kaliňák podľa prvej verzii sa o únose dozvedel až v novembri 2017. Súvislosti s únosom zúčastnil sa aj testu na polygrafe, ktorý bol spochybňovaný . Ministerstvo vnútra trvalo na tom, že sa slovenské orgány nijakým spôsobom nepodieľali na únose vietnamského občana. Výrok hodnotíme ako pravdivý.

únos unesený dorazila zapožičalo zasadaní rozhovore rozhovore povedal spresnil povedal spochybňovaný


Ja len pripomeniem, že v tom pôvodnom župnom zastupiteľstve Smer mal 14 poslankýň a poslancov, v tejto chvíli má iba jedného...

Podľa údajov Štatistického úradu SR bol vo voľbách 2013 do zastupiteľstva Bratislavského samosprávneho kraja zvolený len jeden poslanec za stranu SMER - Peter Fitz za volebný obvod č. 13. Celkovo má zastupiteľstvo 44 poslancov, z toho 34 kandidovalo v posledných voľbách za koalíciu strán SDKÚ - DS, SZ, OKS, SMK-MKP, SaS, MOST-HÍD a KDH. V minulom období (2009-2013, pozn.) bolo v zastupiteľstve BSK skutočne 14 poslancov za stranu SMER resp. koalíciu SMER, ĽS-HZDS, SZS, HZD. Výrok hodnotíme ako pravdivý. Dátum zverejnenia analýzy: 11.11.2013 Naspäť Nahlásiť chybu

údajov zastupiteľstve


Ako konal premiér vtedy (v kauze pozemkov v obci Slavkov pozn.)? Odvolal ministra.

Kvôli kauze Slavkov bol odvolaný vtedajší minister pôdohospodárstva Miroslav Jureňa, nominant strany HZDS-ĽS.

odvolaný


Nezamestnanosť stúpala aj v dobe, keď zákonník práce bol zmenený vládou I. Radičovej.

Zákonník práce sa počas Radičovej vlády menil v júli 2011, platiť začal v septembri 2011. Podľa údajov Úradu práce, sociálnych vecí a rodiny je pravda, že v čase po septembri 2011 rástla nezamestnanosť na Slovensku. Nárast nezamestnanosti v danom období uvádza aj Štatistický úrad SR. Výrok je teda pravdivý.

menil platiť údajov uvádza


...v prípade napríklad kauzy doktora Bžána, tam si myslím, že reakcia ministra hospodárstva bola razantná, rýchla a urobila takmer 80-percentnú úsporu, z 11 percent je to 2,5 percenta odmeny (...).

Podľa oficiálnych vyhlásení predstaviteľov MH Manažment skutočne došlo k zníženiu odmeny pre advokáta Bžána za zastupovanie štátneho podniku v súdnom spore z 11 % na 2,5 %. Údaj o 2,5 % potvrdzuje aj zverejnený dodatok k zmluve s advokátom. Takéto zníženie by tiež podľa mediálnych vyhlásení znamenalo úsporu viac ako 80 % z pôvodnej odmeny. Predseda predstavenstva MH Manažment však uviedol , že rokovania o dodatku k zmluve iniciovala advokátska kancelária. Reakcia ministra hospodárstva teda nemusela byť nutne jedinou príčinou sľubovanej úspory. Výrok preto hodnotíme ako zavádzajúci. 27. septembra 2017 usporiadali poslanci strany OĽaNO-NOVA tlačovú konferenciu k odmene pre advokátsku kanceláriu Radomíra Bžána. Poslanci žiadali okrem iného od ministra Petra Žigu, aby predstavil verejnosti svoj plán, ako ide zabrániť " dokončeniu tohto nehorázneho plytvania peňazí zo štátneho rozpočtu ", čo pravdepodobne zahŕňa aj zníženie výšky odmeny pre danú advokátsku kanceláriu. Scarlett Filipovičová z MH Manažment poskytla 10. októbra 2017 médiám informáciu, že predseda predstavenstva MH Manažment Bačík sa dohodol s advokátskou kanceláriou JUDr. Radomír Bžán s.r.o. na znížení odmeny za víťazstvo v arbitráži ohľadom VEG na maximálnu výšku 2,5 % z pôvodných 11 %. Informáciu o 2,5 % potvrdzuje aj dodatok zverejnený dodatok k zmluve. Slovenská republika vyhrala v zastúpení spoločnosti Radomíra Bžána súdny spor o 705,6 milióna eur. 17 % z tejto sumy je teda 119 952 000 eur, 2,5 % zo sumy je 17 640 000. Suma sa teda po novej dohode znižuje o vyše 85 %. Opozícii sa nepozdávala ani nová výška odmeny pre advokátsku kanceláriu, žiadali opätovné zníženie, ich návrh však v parlamente 18. októbra na mimoriadnej schôdzi neprešiel. Zmluva medzi Fondom národného majetku (dnes MH manažment) a spoločnosťou advokáta Radomíra Bžána v časti o odmene uvádza nasledovné: " Zmluvné strany sa dohodli, že Advokát má za poskytovanie Právnych služieb nárok na zaplatenie kombinácie hodinovej a tarifnej odmeny stanovenej v súlade s vyhláškou Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov (ďalej len „Vyhláška“) ak z ustanovenia tejto Zmluvy nevyplýva iné. Okrem vyššie uvedeného má Advokát za poskytovanie Právnych služieb Sporovej agendy podľa bodu 2.2.1 tejto Zmluvy aj nárok na zaplatenie podielovej odmeny za podmienok podľa bodu 4.7 tejto Zmluvy ." V odmene sú ďalej zahrnuté aj rôzne náhrady (napríklad za cestovné, stratu času,..). Na mesačnej báze má advokát klientovi fakturovať aj odmenu, ktorá mu prináleží na základe počtu odpracovaných hodín potrebných na poskytnutie právnej služby. Advokát má za poskytovanie Právnych služieb nárok aj na zaplatenie tarifnej odmeny, ktorá závisí od toho, či ide o sporovú alebo nesporovú agendu. " Tarifná odmena za každý jednotlivý úkon právnej služby sa zníži o celkovú sumu hodinovej odmeny, na ktorej zaplatenie Advokátovi vznikol nárok v súvislosti s uskutočnením toho úkonu právnej služby, za ktorý sa má tarifná odmena zaplatiť. " Dostupná verzia zmluvy však neobsahuje nutné prílohy, na základe ktorých by sa dala určiť presná výška tarifnej a hodinovej odmeny. Na webstránke MH Manažment sú dostupné zoznamy faktúr štátnej spoločnosti, napríklad vo februári 2017 sú uvedené tri faktúry za 2 odborné posudky a právnu pomoc v hodnotách 36 000 eur, 48 000 eur a 847 493,54 eur. Podrobnosti k faktúram však nie sú dostupné. Dátum zverejnenia analýzy: 08.11.2017 Naspäť Nahlásiť chybu

uviedol
tlačovú konferenciu
médiám
dodatok
vyhrala
mimoriadnej schôdzi
Zmluva
webstránke


... keď sme už pri čitateľskej gramotnosti, tam treba povedať, že fakt nám rastie počet tých detí, ktoré nedosahujú ani takzvaný stupeň dva, ostávajú v rizikovom pásme. To sú tí, ktorí už potom nebudú schopní ani ďalej sa učiť. Vlastne funkční analfabeti. A tých už máme viac než jednu štvrtinu, toto je pomerne hrozivá vec.

Výrok hodnotíme ako pravdivý, keďže exminister školstva uvádza správny údaj . V dokumente Prvé výsledky medzinárodného výskumu 15-ročných žiakov z pohľadu Slovenska (str. 6) sa píše: "Do rizikovej skupiny žiakov patrilo v cykle realizovanom v roku 2012 až 28,2% žiakov. To znamená, že viac ako štvrtina našich žiakov nedisponuje ani najzákladnejšími čitateľskými zručnosťami, ktoré sú tak potrebné pre ďalšie vzdelávanie. Zvýšenie počtu žiakov v rizikovej skupine približne o 6% v porovnaní s predchádzajúcim cyklom je štatisticky významné." Viac štatistík týkajúcich sa Slovenska sa dajú pozrieť v prezentácii PISA 2012.

prezentácii


To bolo v decembri až, čo schválila Európska lieková agentúra vôbec v ten, tu prvú vakcínu Pfizer, AstraZeneca došla až po nej, pokiaľ viem, čiže tu naozaj, ono skôr to (zhánať vakcíny pre Slovensko, pozn.) nešlo

Európska lieková agentúra (EMA) schválila vakcínu Comirnaty od konzorcia Pfizer/BioNTech 21. decembra 2020. Vakcínu od spoločnosti Moderna odobrila 6. januára a 29. januára ako poslednú schválila aj vakcínu AstraZeneca. Slovensko sa zapojilo do spoločného obstarávania vakcín, ktoré zastrešuje Európska únia. Tá vakcíny prerozdeľuje členským štátom proporčne podľa počtu obyvateľov. V celej EÚ sa očkovanie začalo 27. decembra. Rýchlosť a veľkosť dodávok vakcín na Slovensko teda závisia od Európskej únie a objednať ich skôr nebolo možné. Tvrdenie Richarda Sulíka hodnotíme ako pravdivé.

schválila odobrila schválila zapojilo prerozdeľuje začalo


V EÚ sa nikto nechystá harmonizovať priame dane. To, čo sa navrhuje, je koordinácia postupov s cieľom znížiť daňové úniky.

Maroš Šefčovič má pravdu v tom, že priame návrhy na harmonizáciu priamych daní zatiaľ neexistujú, i keď boli zverejnené informácie o signáloch, že sa o nich diskutuje. Političky a politici však skutočne deklarujú záujem bojovať proti daňovým únikom na európskej úrovni. Diskusie o daňovej harmonizácii sa prehĺbili od druhej polovice roka 2013, kedy sa táto myšlienka objavila ako jedna z možných nástrojov riešenia krízy. V tomto období sa taktiež informovalo o neprimerane vysokých daňových únikoch, v dôsledku ktorých Európska únia "utrpela miliardové straty." Najmä Európska komisia túto agendu dlhodobo presadzuje a navrhuje aj možné opatrenia na jej riešenie: "Európska exekutíva vo svojej ročnej bilancii (r. 2013, pozn.) načrtla aj oblasti, kde ešte vidí priestor na ďalšie kroky. Zdôraznila nevyhnutnosť rýchlej dohody na smernici o zdaňovaní príjmov z úspor a to ešte pred koncom tohto roka. Tá naráža na nesúhlas Rakúska a Luxemburska, ktoré sa snažia ochrániť svoje bankové tajomstvo. Jej súčasťou je totiž klauzula o automatickej výmene informácií o cezhraničných vkladateľoch medzi členskými štátmi." Pokiaľ ide o otázku daňovej harmonizácie v programoch politických strán, na vnútroštátnej úrovni ich analýza (.pdf) prišla k nasledovným záverom: "Hoci harmonizácia daňových sadzieb nie je v EÚ na programe dňa, už tradične zaberá prominentné miesto v europrogramoch slovenských politických strán. Daňová oblasť sa dostala do centra záujmu najmä v kontexte výpadkov príjmov štátnych rozpočtov spôsobených daňovými podvodmi, na ktoré sa momentálne únia zameriava. Žiadna zo sledovaných politických strán v tomto štádiu harmonizáciu sadzieb daní nepodporuje, niektoré však pripúšťajú takú daňovú spoluprácu, ktorá by viedla k zjednodušeniu účtovníctva (Spoločný konsolidovaný korporátny základ dane CCCTB, ...)." Zámer harmonizácie priamych daní sme nenašli ani v programoch vybraných európskych zoskupení . Napríklad Európska ľudová strana sa v programe (.pdf) o daniach priamo nezmieňuje. Program socialistov sme na ich webovej stránke nenašli. Liberáli majú vo svojom programe (.pdf) o daňovej politike o.i. nasledovné: "Hoci vyznávame princíp daňovej konkurencie, sme presvedčení, že musíme urobiť viac pre boj s daňovými únikmi. (While we are committed to the principle of tax competition, we are convinced that we need to do more to fight tax avoidance and evasion.)"

Za veľmi dôležitý tiež považuje pokrok v spoločnom konsolidovanom základe korporátnej dane (CCCTB). Koncept určí spoločné pravidlá pre stanovenie základu dane pre spoločnosti, ktoré pôsobia vo viacerých členských krajinách EÚ. Komisia návrh predstavila v marci 2011 s tým, že zdôrazňovala, že nejde o harmonizovanie daňových sadzieb a dôjde k zníženiu administratívnych nákladov cezhraničných firiem.

Pokračujú tiež práce na kódexe daňových poplatníkov, daňovom identifikačnom čísle a prípadných spoločných pravidlách pri trestných činoch spojených s daňami.

prehĺbili informovalo presadzuje analýza programe stránke programe


Ja som si tak s pôžitkom prečítala, že sa mi podarilo sa ocitnúť v rebríčku na pozícii najdôveryhodnejšej političky.

Podľa prieskumu agentúry MVK, ktorý sa uskutočnil v novembri, je premiérka Iveta Radičová najdôveryhodnejším politikom s podporou 34,5% respondentov. Druhý v poradí skončil Róbert Fico s 30,6%.

prieskumu